pli: ‘ambho, ayaṁ puriso kiṁ akāsi mālī kuṇḍalī sunhāto suvilitto kappitakesamassu itthikāmehi rājā maññe paricāretī’ti?


nikaya: sn

layer: root

title_pli: Saṁyutta Nikāya 42.13 1. Gāmaṇivagga

pli: Tamenaṁ evamāhaṁsu:


pli: ‘ambho, ayaṁ puriso rājānaṁ musāvādena hāsesi.


pli: Tassa rājā attamano abhihāramadāsi.


pli: Tenāyaṁ puriso mālī kuṇḍalī sunhāto suvilitto kappitakesamassu itthikāmehi rājā maññe paricāretī’ti.


pli: Dissati kho, gāmaṇi, idhekacco daḷhāya rajjuyā pacchābāhaṁ gāḷhabandhanaṁ bandhitvā khuramuṇḍaṁ karitvā kharassarena paṇavena rathiyāya rathiyaṁ siṅghāṭakena siṅghāṭakaṁ parinetvā dakkhiṇena dvārena nikkhāmetvā dakkhiṇato nagarassa sīsaṁ chijjamāno.


pli: ‘ambho, ayaṁ puriso kiṁ akāsi daḷhāya rajjuyā pacchābāhaṁ gāḷhabandhanaṁ bandhitvā khuramuṇḍaṁ karitvā kharassarena paṇavena rathiyāya rathiyaṁ siṅghāṭakena siṅghāṭakaṁ parinetvā, dakkhiṇena dvārena nikkhāmetvā, dakkhiṇato nagarassa sīsaṁ chindatī’ti?


pli: ‘ambho, ayaṁ puriso gahapatissa vā gahapatiputtassa vā musāvādena atthaṁ bhañji,


pli: tena naṁ rājāno gahetvā evarūpaṁ kammakāraṇaṁ kārentī’ti.


pli: Taṁ kiṁ maññasi, gāmaṇi,


pli: api nu te evarūpaṁ diṭṭhaṁ vā sutaṁ vā”ti?


pli: “Diṭṭhañca no, bhante, sutañca suyyissati cā”ti.


pli: “Tatra, gāmaṇi, ye te samaṇabrāhmaṇā evaṁvādino evaṁdiṭṭhino:


pli: ‘yo koci musā bhaṇati, sabbo so diṭṭheva dhamme dukkhaṁ domanassaṁ paṭisaṁvedayatī’ti, saccaṁ vā te āhaṁsu musā vā”ti?


pli: “Musā, bhante”.


pli: “Ye pana te tucchaṁ musā vilapanti sīlavanto vā te dussīlā vā”ti?


pli: “Dussīlā, bhante”.


pli: “Ye pana te dussīlā pāpadhammā micchāpaṭipannā vā te sammāpaṭipannā vā”ti?


pli: “Micchāpaṭipannā, bhante”.


pli: “Ye pana te micchāpaṭipannā micchādiṭṭhikā vā te sammādiṭṭhikā vā”ti?


pli: “Micchādiṭṭhikā, bhante”.


pli: “Ye pana te micchādiṭṭhikā kallaṁ nu tesu pasīditun”ti?


pli: “No hetaṁ, bhante”.


pli: “Acchariyaṁ, bhante, abbhutaṁ, bhante.


pli: Atthi me, bhante, āvasathāgāraṁ.


pli: Tattha atthi mañcakāni, atthi āsanāni, atthi udakamaṇiko, atthi telappadīpo.


pli: Tattha yo samaṇo vā brāhmaṇo vā vāsaṁ upeti, tenāhaṁ yathāsatti yathābalaṁ saṁvibhajāmi.


pli: Bhūtapubbaṁ, bhante, cattāro satthāro nānādiṭṭhikā nānākhantikā nānārucikā, tasmiṁ āvasathāgāre vāsaṁ upagacchuṁ.


pli: Eko satthā evaṁvādī evaṁdiṭṭhi:


pli: ‘natthi dinnaṁ, natthi yiṭṭhaṁ, natthi hutaṁ, natthi sukatadukkaṭānaṁ kammānaṁ phalaṁ vipāko. Natthi ayaṁ loko, natthi paro loko, natthi mātā, natthi pitā, natthi sattā opapātikā, natthi loke samaṇabrāhmaṇā sammaggatā sammāpaṭipannā ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: ‘atthi dinnaṁ, atthi yiṭṭhaṁ, atthi hutaṁ, atthi sukatadukkaṭānaṁ kammānaṁ phalaṁ vipāko, atthi ayaṁ loko, atthi paro loko, atthi mātā, atthi pitā, atthi sattā opapātikā, atthi loke samaṇabrāhmaṇā sammaggatā sammāpaṭipannā, ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: ‘karoto kārayato, chindato chedāpayato, pacato pācāpayato, socayato socāpayato, kilamato kilamāpayato, phandato phandāpayato, pāṇamatipātayato, adinnaṁ ādiyato, sandhiṁ chindato, nillopaṁ harato, ekāgārikaṁ karoto, paripanthe tiṭṭhato, paradāraṁ gacchato, musā bhaṇato, karoto na karīyati pāpaṁ.


pli: Khurapariyantena cepi cakkena yo imissā pathaviyā pāṇe ekaṁ maṁsakhalaṁ ekaṁ maṁsapuñjaṁ kareyya, natthi tatonidānaṁ pāpaṁ, natthi pāpassa āgamo.


pli: Dakkhiṇañcepi gaṅgāya tīraṁ gaccheyya hananto ghātento chindanto chedāpento pacanto pācāpento, natthi tatonidānaṁ pāpaṁ, natthi pāpassa āgamo.


pli: Uttarañcepi gaṅgāya tīraṁ gaccheyya dadanto dāpento yajanto yajāpento, natthi tatonidānaṁ puññaṁ, natthi puññassa āgamo.


pli: Dānena damena saṁyamena saccavajjena natthi puññaṁ, natthi puññassa āgamo’ti.


pli: ‘karoto kārayato, chindato chedāpayato, pacato pācāpayato, socayato socāpayato, kilamato kilamāpayato, phandato phandāpayato, pāṇamatipātayato, adinnaṁ ādiyato, sandhiṁ chindato, nillopaṁ harato, ekāgārikaṁ karoto, paripanthe tiṭṭhato, paradāraṁ gacchato, musā bhaṇato, karoto karīyati pāpaṁ.


pli: Khurapariyantena cepi cakkena yo imissā pathaviyā pāṇe ekaṁ maṁsakhalaṁ ekaṁ maṁsapuñjaṁ kareyya, atthi tatonidānaṁ pāpaṁ, atthi pāpassa āgamo.


pli: Dakkhiṇañcepi gaṅgāya tīraṁ gaccheyya hananto ghātento chindanto chedāpento pacanto pācāpento, atthi tatonidānaṁ pāpaṁ, atthi pāpassa āgamo.


pli: Uttarañcepi gaṅgāya tīraṁ gaccheyya dadanto dāpento, yajanto yajāpento, atthi tatonidānaṁ puññaṁ, atthi puññassa āgamo.


pli: Dānena damena saṁyamena saccavajjena atthi puññaṁ, atthi puññassa āgamo’ti.


pli: Tassa mayhaṁ, bhante, ahudeva kaṅkhā, ahu vicikicchā:


pli: ‘kosu nāma imesaṁ bhavataṁ samaṇabrāhmaṇānaṁ saccaṁ āha, ko musā’”ti?


pli: “Alañhi te, gāmaṇi, kaṅkhituṁ, alaṁ vicikicchituṁ.


pli: Kaṅkhanīye ca pana te ṭhāne vicikicchā uppannā”ti.


pli: “Evaṁ pasannohaṁ, bhante, bhagavati. Pahoti me bhagavā tathā dhammaṁ desetuṁ yathāhaṁ imaṁ kaṅkhādhammaṁ pajaheyyan”ti.


pli: “Atthi, gāmaṇi, dhammasamādhi.


pli: Tatra ce tvaṁ cittasamādhiṁ paṭilabheyyāsi. Evaṁ tvaṁ imaṁ kaṅkhādhammaṁ pajaheyyāsi.


pli: Katamo ca, gāmaṇi, dhammasamādhi?


pli: Idha, gāmaṇi, ariyasāvako pāṇātipātaṁ pahāya pāṇātipātā paṭivirato hoti, adinnādānaṁ pahāya adinnādānā paṭivirato hoti, kāmesumicchācāraṁ pahāya kāmesumicchācārā paṭivirato hoti, musāvādaṁ pahāya musāvādā paṭivirato hoti, pisuṇaṁ vācaṁ pahāya pisuṇāya vācāya paṭivirato hoti, pharusaṁ vācaṁ pahāya pharusāya vācāya paṭivirato hoti, samphappalāpaṁ pahāya samphappalāpā paṭivirato hoti, abhijjhaṁ pahāya anabhijjhālu hoti, byāpādapadosaṁ pahāya abyāpannacitto hoti, micchādiṭṭhiṁ pahāya sammādiṭṭhiko hoti.


pli: Sa kho so, gāmaṇi, ariyasāvako evaṁ vigatābhijjho vigatabyāpādo asammūḷho sampajāno paṭissato mettāsahagatena cetasā ekaṁ disaṁ pharitvā viharati, tathā dutiyaṁ, tathā tatiyaṁ, tathā catutthaṁ, iti uddhamadho tiriyaṁ sabbadhi sabbattatāya sabbāvantaṁ lokaṁ mettāsahagatena cetasā vipulena mahaggatena appamāṇena averena abyāpajjena pharitvā viharati.


pli: So iti paṭisañcikkhati:


pli: ‘yvāyaṁ satthā evaṁvādī evaṁdiṭṭhi:


pli: “natthi dinnaṁ, natthi yiṭṭhaṁ, natthi hutaṁ, natthi sukatadukkaṭānaṁ kammānaṁ phalaṁ vipāko, natthi ayaṁ loko, natthi paro loko, natthi mātā, natthi pitā, natthi sattā opapātikā, natthi loke samaṇabrāhmaṇā, sammaggatā sammāpaṭipannā ye imañca lokaṁ parañca lokaṁ sayaṁ abhiññā sacchikatvā pavedentī”ti.


pli: Sace tassa bhoto satthuno saccaṁ vacanaṁ, apaṇṇakatāya mayhaṁ, yvāhaṁ na kiñci byābādhemi tasaṁ vā thāvaraṁ vā.


pli: Ubhayamettha kaṭaggāho, yaṁ camhi kāyena saṁvuto vācāya saṁvuto manasā saṁvuto, yañca kāyassa bhedā paraṁ maraṇā sugatiṁ saggaṁ lokaṁ upapajjissāmī’ti.


pli: Tassa pāmojjaṁ jāyati.


pli: Pamuditassa pīti jāyati.


pli: Pītimanassa kāyo passambhati.


pli: Passaddhakāyo sukhaṁ vedayati.


pli: Sukhino cittaṁ samādhiyati.


pli: Ayaṁ kho, gāmaṇi, dhammasamādhi.


pli: Tatra ce tvaṁ cittasamādhiṁ paṭilabheyyāsi, evaṁ tvaṁ imaṁ kaṅkhādhammaṁ pajaheyyāsi.


pli: “atthi dinnaṁ, atthi yiṭṭhaṁ, atthi hutaṁ, atthi sukatadukkaṭānaṁ kammānaṁ phalaṁ vipāko, atthi ayaṁ loko, atthi paro loko, atthi mātā, atthi pitā, atthi sattā opapātikā, atthi loke samaṇabrāhmaṇā, sammaggatā sammāpaṭipannā ye imañca lokaṁ parañca lokaṁ sayaṁ abhiññā sacchikatvā pavedentī”ti.


pli: “karoto kārayato, chindato chedāpayato, pacato pācāpayato, socayato socāpayato, kilamato kilamāpayato, phandato phandāpayato, pāṇamatipātayato, adinnaṁ ādiyato, sandhiṁ chindato, nillopaṁ harato, ekāgārikaṁ karoto, paripanthe tiṭṭhato, paradāraṁ gacchato, musā bhaṇato, karoto na karīyati pāpaṁ.


pli: Khurapariyantena cepi cakkena yo imissā pathaviyā pāṇe ekaṁ maṁsakhalaṁ ekaṁ maṁsapuñjaṁ kareyya, natthi tatonidānaṁ pāpaṁ, natthi pāpassa āgamo.


pli: Dakkhiṇañcepi gaṅgāya tīraṁ gaccheyya hananto ghātento chindanto chedāpento pacanto pācāpento, natthi tatonidānaṁ pāpaṁ, natthi pāpassa āgamo.


pli: Uttarañcepi gaṅgāya tīraṁ gaccheyya dadanto dāpento, yajanto yajāpento, natthi tatonidānaṁ puññaṁ, natthi puññassa āgamo.


pli: Dānena damena saṁyamena saccavajjena natthi puññaṁ, natthi puññassa āgamo”ti.


pli: Ayaṁ kho, gāmaṇi, dhammasamādhi


pli: tatra ce tvaṁ cittasamādhiṁ paṭilabheyyāsi, evaṁ tvaṁ imaṁ kaṅkhādhammaṁ pajaheyyāsi.


pli: Sa kho so, gāmaṇi, ariyasāvako evaṁ vigatābhijjho vigatabyāpādo asammūḷho sampajāno paṭissato mettāsahagatena cetasā ekaṁ disaṁ pharitvā viharati, tathā dutiyaṁ, tathā tatiyaṁ, tathā catutthaṁ, iti uddhamadho tiriyaṁ sabbadhi sabbattatāya sabbāvantaṁ lokaṁ mettāsahagatena cetasā vipulena mahaggatena appamāṇena averena abyāpajjena pharitvā viharati.


pli: So iti paṭisañcikkhati:


pli: ‘yvāyaṁ satthā evaṁvādī evaṁdiṭṭhi:


pli: “karoto kārayato, chindato chedāpayato, pacato pācāpayato, socayato socāpayato, kilamato kilamāpayato, phandato phandāpayato, pāṇamatipātayato, adinnaṁ ādiyato, sandhiṁ chindato, nillopaṁ harato, ekāgārikaṁ karoto, paripanthe tiṭṭhato, paradāraṁ gacchato, musā bhaṇato, karoto karīyati pāpaṁ.


pli: Khurapariyantena cepi cakkena yo imissā pathaviyā pāṇe ekaṁ maṁsakhalaṁ ekaṁ maṁsapuñjaṁ kareyya, atthi tatonidānaṁ pāpaṁ, atthi pāpassa āgamo.


pli: Dakkhiṇañcepi gaṅgāya tīraṁ gaccheyya hananto ghātento chindanto chedāpento pacanto pācāpento, atthi tatonidānaṁ pāpaṁ, atthi pāpassa āgamo.


pli: Uttarañcepi gaṅgāya tīraṁ gaccheyya dadanto dāpento, yajanto yajāpento, atthi tatonidānaṁ puññaṁ, atthi puññassa āgamo.


pli: Dānena damena saṁyamena saccavajjena atthi puññaṁ atthi puññassa āgamo”ti.


pli: Sace tassa bhoto satthuno saccaṁ vacanaṁ, apaṇṇakatāya mayhaṁ, yvāhaṁ na kiñci byābādhemi tasaṁ vā thāvaraṁ vā.


pli: Ubhayamettha kaṭaggāho, yaṁ camhi kāyena saṁvuto vācāya saṁvuto manasā saṁvuto, yañca kāyassa bhedā paraṁ maraṇā sugatiṁ saggaṁ lokaṁ upapajjissāmī’ti.


pli: Tassa pāmojjaṁ jāyati.


pli: Pamuditassa pīti jāyati.


pli: Pītimanassa kāyo passambhati.


pli: Passaddhakāyo sukhaṁ vedayati.


pli: Sukhino cittaṁ samādhiyati.


pli: Ayaṁ kho, gāmaṇi, dhammasamādhi.


pli: Tatra ce tvaṁ cittasamādhiṁ paṭilabheyyāsi, evaṁ tvaṁ imaṁ kaṅkhādhammaṁ pajaheyyāsi.


pli: Sa kho so, gāmaṇi, ariyasāvako evaṁ vigatābhijjho vigatabyāpādo asammūḷho sampajāno paṭissato karuṇāsahagatena cetasā ekaṁ disaṁ pharitvā viharati …pe…


pli: muditāsahagatena cetasā ekaṁ disaṁ pharitvā viharati …pe….


pli: Sa kho so, gāmaṇi, ariyasāvako evaṁ vigatābhijjho vigatabyāpādo asammūḷho sampajāno paṭissato upekkhāsahagatena cetasā ekaṁ disaṁ pharitvā viharati, tathā dutiyaṁ, tathā tatiyaṁ, tathā catutthaṁ, iti uddhamadho tiriyaṁ sabbadhi sabbattatāya sabbāvantaṁ lokaṁ upekkhāsahagatena cetasā vipulena mahaggatena appamāṇena averena abyāpajjena pharitvā viharati.


pli: So iti paṭisañcikkhati:


pli: ‘yvāyaṁ satthā evaṁvādī evaṁdiṭṭhi:


pli: “natthi dinnaṁ, natthi yiṭṭhaṁ, natthi hutaṁ natthi sukatadukkaṭānaṁ kammānaṁ phalaṁ vipāko, natthi ayaṁ loko natthi paro loko, natthi mātā natthi pitā natthi sattā opapātikā, natthi loke samaṇabrāhmaṇā sammaggatā sammāpaṭipannā ye imañca lokaṁ parañca lokaṁ sayaṁ abhiññā sacchikatvā pavedentī”ti.


pli: “atthi dinnaṁ, atthi yiṭṭhaṁ, atthi hutaṁ, atthi sukatadukkaṭānaṁ kammānaṁ phalaṁ vipāko, atthi ayaṁ loko atthi paro loko, atthi mātā atthi pitā atthi sattā opapātikā, atthi loke samaṇabrāhmaṇā sammaggatā sammāpaṭipannā ye imañca lokaṁ parañca lokaṁ sayaṁ abhiññā sacchikatvā pavedentī”ti.


pli: “karoto kārayato, chedato chedāpayato, pacato pācāpayato, socayato socāpayato, kilamato kilamāpayato, phandato phandāpayato, pāṇamatipātayato, adinnaṁ ādiyato, sandhiṁ chindato, nillopaṁ harato, ekāgārikaṁ karoto, paripanthe tiṭṭhato, paradāraṁ gacchato, musā bhaṇato, karoto na karīyati pāpaṁ.


pli: Khurapariyantena cepi cakkena yo imissā pathaviyā pāṇe ekaṁ maṁsakhalaṁ ekaṁ maṁsapuñjaṁ kareyya, natthi tatonidānaṁ pāpaṁ, natthi pāpassa āgamo.


pli: Dakkhiṇañcepi gaṅgāya tīraṁ gaccheyya hananto ghātento chindanto chedāpento pacanto pācāpento, natthi tatonidānaṁ pāpaṁ, natthi pāpassa āgamo.


pli: Uttarañcepi gaṅgāya tīraṁ gaccheyya dadanto dāpento, yajanto yajāpento, natthi tatonidānaṁ puññaṁ, natthi puññassa āgamo.


pli: Dānena damena saṁyamena saccavajjena natthi puññaṁ, natthi puññassa āgamo”ti.


pli: Sace tassa bhoto satthuno saccaṁ vacanaṁ, apaṇṇakatāya mayhaṁ, yvāhaṁ na kiñci byābādhemi tasaṁ vā thāvaraṁ vā.


pli: Ubhayamettha kaṭaggāho, yaṁ camhi kāyena saṁvuto vācāya saṁvuto manasā saṁvuto, yañca kāyassa bhedā paraṁ maraṇā sugatiṁ saggaṁ lokaṁ upapajjissāmī’ti.


pli: Tassa pāmojjaṁ jāyati.


pli: Pamuditassa pīti jāyati.


pli: Pītimanassa kāyo passambhati.


pli: Passaddhakāyo sukhaṁ vedayati.


pli: Sukhino cittaṁ samādhiyati.


pli: Ayaṁ kho, gāmaṇi, dhammasamādhi.


pli: Tatra ce tvaṁ cittasamādhiṁ paṭilabheyyāsi, evaṁ tvaṁ imaṁ kaṅkhādhammaṁ pajaheyyāsi.


pli: Sa kho so, gāmaṇi, ariyasāvako evaṁ vigatābhijjho vigatabyāpādo asammūḷho sampajāno paṭissato upekkhāsahagatena cetasā ekaṁ disaṁ pharitvā viharati, tathā dutiyaṁ, tathā tatiyaṁ, tathā catutthaṁ, iti uddhamadho tiriyaṁ sabbadhi sabbattatāya sabbāvantaṁ lokaṁ upekkhāsahagatena cetasā vipulena mahaggatena appamāṇena averena abyāpajjena pharitvā viharati.


pli: So iti paṭisañcikkhati:


pli: ‘yvāyaṁ satthā evaṁvādī evaṁdiṭṭhi:


pli: “karoto kārayato, chindato chedāpayato, pacato pācāpayato, socayato socāpayato, kilamato kilamāpayato, phandato phandāpayato, pāṇamatipātayato, adinnaṁ ādiyato, sandhiṁ chindato, nillopaṁ harato, ekāgārikaṁ karoto, paripanthe tiṭṭhato, paradāraṁ gacchato, musā bhaṇato, karoto karīyati pāpaṁ.


pli: Khurapariyantena cepi cakkena yo imissā pathaviyā pāṇe ekaṁ maṁsakhalaṁ ekaṁ maṁsapuñjaṁ kareyya, atthi tatonidānaṁ pāpaṁ, atthi pāpassa āgamo.


pli: Dakkhiṇañcepi gaṅgāya tīraṁ gaccheyya hananto ghātento chindanto chedāpento pacanto pācāpento, atthi tatonidānaṁ pāpaṁ, atthi pāpassa āgamo.


pli: Uttarañcepi gaṅgāya tīraṁ gaccheyya dadanto dāpento, yajanto yajāpento, atthi tatonidānaṁ puññaṁ, atthi puññassa āgamo.


pli: Dānena damena saṁyamena saccavajjena atthi puññaṁ, atthi puññassa āgamo”ti.


pli: Sace tassa bhoto satthuno saccaṁ vacanaṁ, apaṇṇakatāya mayhaṁ, yvāhaṁ na kiñci byābādhemi tasaṁ vā thāvaraṁ vā.


pli: Ubhayamettha kaṭaggāho, yaṁ camhi kāyena saṁvuto vācāya saṁvuto manasā saṁvuto, yañca kāyassa bhedā paraṁ maraṇā sugatiṁ saggaṁ lokaṁ upapajjissāmī’ti.


pli: Tassa pāmojjaṁ jāyati.


pli: Pamuditassa pīti jāyati.


pli: Pītimanassa kāyo passambhati.


pli: Passaddhakāyo sukhaṁ vedayati.


pli: Sukhino cittaṁ samādhiyati.


pli: Ayaṁ kho, gāmaṇi, dhammasamādhi.


pli: Tatra ce tvaṁ cittasamādhiṁ paṭilabheyyāsi, evaṁ tvaṁ imaṁ kaṅkhādhammaṁ pajaheyyāsī”ti.


pli: Evaṁ vutte, pāṭaliyo gāmaṇi bhagavantaṁ etadavoca:


pli: “abhikkantaṁ, bhante, abhikkantaṁ, bhante …pe…


pli: ajjatagge pāṇupetaṁ saraṇaṁ gatan”ti.


pli: Terasamaṁ.


pli: Gāmaṇivaggo paṭhamo.


pli: Tassuddānaṁ


pli: Caṇḍo puṭo yodhājīvo,


pli: Hatthasso asibandhako;


pli: Desanā saṅkhakulaṁ maṇicūḷaṁ,


pli: Bhadrarāsiyapāṭalīti.


pli: Gāmaṇisaṁyuttaṁ samattaṁ.


title_pli: Saṁyutta Nikāya 42.2 1. Gāmaṇivagga

pli: Saṁyutta Nikāya 42.2


pli: 1. Gāmaṇivagga


pli: Tālapuṭasutta


pli: Ekaṁ samayaṁ bhagavā rājagahe viharati veḷuvane kalandakanivāpe.


pli: Atha kho tālapuṭo naṭagāmaṇi yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho tālapuṭo naṭagāmaṇi bhagavantaṁ etadavoca:


pli: “sutaṁ metaṁ, bhante, pubbakānaṁ ācariyapācariyānaṁ naṭānaṁ bhāsamānānaṁ:


pli: ‘yo so naṭo raṅgamajjhe samajjamajjhe saccālikena janaṁ hāseti rameti, so kāyassa bhedā paraṁ maraṇā pahāsānaṁ devānaṁ sahabyataṁ upapajjatī’ti.


pli: Idha bhagavā kimāhā”ti?


pli: “Alaṁ, gāmaṇi, tiṭṭhatetaṁ. Mā maṁ etaṁ pucchī”ti.


pli: Dutiyampi kho tālapuṭo naṭagāmaṇi bhagavantaṁ etadavoca:


pli: Tatiyampi kho tālapuṭo naṭagāmaṇi bhagavantaṁ etadavoca:


pli: “Addhā kho tyāhaṁ, gāmaṇi, na labhāmi:


pli: ‘alaṁ, gāmaṇi, tiṭṭhatetaṁ,


pli: mā maṁ etaṁ pucchī’ti.


pli: Api ca tyāhaṁ byākarissāmi.


pli: Pubbe kho, gāmaṇi, sattā avītarāgā rāgabandhanabaddhā.


pli: Tesaṁ naṭo raṅgamajjhe samajjamajjhe ye dhammā rajanīyā te upasaṁharati bhiyyoso mattāya.


pli: Pubbe kho, gāmaṇi, sattā avītadosā dosabandhanabaddhā.


pli: Tesaṁ naṭo raṅgamajjhe samajjamajjhe ye dhammā dosanīyā te upasaṁharati bhiyyoso mattāya.


pli: Pubbe kho, gāmaṇi, sattā avītamohā mohabandhanabaddhā.


pli: Tesaṁ naṭo raṅgamajjhe samajjamajjhe ye dhammā mohanīyā te upasaṁharati bhiyyoso mattāya.


pli: So attanā matto pamatto pare madetvā pamādetvā kāyassa bhedā paraṁ maraṇā pahāso nāma nirayo tattha upapajjati.


pli: Sace kho panassa evaṁdiṭṭhi hoti:


pli: ‘yo so naṭo raṅgamajjhe samajjamajjhe saccālikena janaṁ hāseti rameti, so kāyassa bhedā paraṁ maraṇā pahāsānaṁ devānaṁ sahabyataṁ upapajjatī’ti, sāssa hoti micchādiṭṭhi.


pli: Micchādiṭṭhikassa kho panāhaṁ, gāmaṇi, purisapuggalassa dvinnaṁ gatīnaṁ aññataraṁ gatiṁ vadāmi—


pli: nirayaṁ vā tiracchānayoniṁ vā”ti.


pli: Evaṁ vutte, tālapuṭo naṭagāmaṇi parodi assūni pavattesi.


pli: “Etaṁ kho tyāhaṁ, gāmaṇi, nālatthaṁ:


pli: ‘alaṁ, gāmaṇi, tiṭṭhatetaṁ; mā maṁ etaṁ pucchī’”ti.


pli: “Nāhaṁ, bhante, etaṁ rodāmi yaṁ maṁ bhagavā evamāha;


pli: api cāhaṁ, bhante, pubbakehi ācariyapācariyehi naṭehi dīgharattaṁ nikato vañcito paluddho:


pli: ‘yo so naṭo raṅgamajjhe samajjamajjhe saccālikena janaṁ hāseti rameti so kāyassa bhedā paraṁ maraṇā pahāsānaṁ devānaṁ sahabyataṁ upapajjatī’”ti.


pli: “Abhikkantaṁ, bhante, abhikkantaṁ, bhante.


pli: Seyyathāpi, bhante, nikkujjitaṁ vā ukkujjeyya, paṭicchannaṁ vā vivareyya, mūḷhassa vā maggaṁ ācikkheyya, andhakāre vā telapajjotaṁ dhāreyya: ‘cakkhumanto rūpāni dakkhantī’ti; evamevaṁ bhagavatā anekapariyāyena dhammo pakāsito.


pli: Esāhaṁ, bhante, bhagavantaṁ saraṇaṁ gacchāmi dhammañca bhikkhusaṅghañca.


pli: Labheyyāhaṁ, bhante, bhagavato santike pabbajjaṁ, labheyyaṁ upasampadan”ti.


pli: Alattha kho tālapuṭo naṭagāmaṇi bhagavato santike pabbajjaṁ, alattha upasampadaṁ.


pli: Acirūpasampanno ca panāyasmā tālapuṭo …pe…


pli: arahataṁ ahosīti.


pli: Dutiyaṁ.


title_pli: Saṁyutta Nikāya 42.3 1. Gāmaṇivagga

pli: Saṁyutta Nikāya 42.3


pli: 1. Gāmaṇivagga


pli: Yodhājīvasutta


pli: Atha kho yodhājīvo gāmaṇi yena bhagavā tenupasaṅkami; upasaṅkamitvā …pe… ekamantaṁ nisinno kho yodhājīvo gāmaṇi bhagavantaṁ etadavoca:


pli: “sutaṁ metaṁ, bhante, pubbakānaṁ ācariyapācariyānaṁ yodhājīvānaṁ bhāsamānānaṁ:


pli: ‘yo so yodhājīvo saṅgāme ussahati vāyamati, tamenaṁ ussahantaṁ vāyamantaṁ pare hananti pariyāpādenti, so kāyassa bhedā paraṁ maraṇā parajitānaṁ devānaṁ sahabyataṁ upapajjatī’ti.


pli: Idha bhagavā kimāhā”ti?


pli: “Alaṁ, gāmaṇi, tiṭṭhatetaṁ; mā maṁ etaṁ pucchī”ti.


pli: Dutiyampi kho …pe…


pli: tatiyampi kho yodhājīvo gāmaṇi bhagavantaṁ etadavoca:


pli: “Addhā kho tyāhaṁ, gāmaṇi, na labhāmi:


pli: ‘alaṁ, gāmaṇi, tiṭṭhatetaṁ; mā maṁ etaṁ pucchī’ti.


pli: Api ca tyāhaṁ byākarissāmi.


pli: Yo so, gāmaṇi, yodhājīvo saṅgāme ussahati vāyamati, tassa taṁ cittaṁ pubbe gahitaṁ dukkaṭaṁ duppaṇihitaṁ:


pli: ‘ime sattā haññantu vā bajjhantu vā ucchijjantu vā vinassantu vā mā vā ahesuṁ iti vā’ti.


pli: Tamenaṁ ussahantaṁ vāyamantaṁ pare hananti pariyāpādenti;


pli: so kāyassa bhedā paraṁ maraṇā parajito nāma nirayo tattha upapajjatīti.


pli: Sace kho panassa evaṁ diṭṭhi hoti:


pli: ‘yo so yodhājīvo saṅgāme ussahati vāyamati tamenaṁ ussahantaṁ vāyamantaṁ pare hananti pariyāpādenti, so kāyassa bhedā paraṁ maraṇā parajitānaṁ devānaṁ sahabyataṁ upapajjatī’ti, sāssa hoti micchādiṭṭhi.


pli: Micchādiṭṭhikassa kho panāhaṁ, gāmaṇi, purisapuggalassa dvinnaṁ gatīnaṁ aññataraṁ gatiṁ vadāmi—


pli: nirayaṁ vā tiracchānayoniṁ vā”ti.


pli: Evaṁ vutte, yodhājīvo gāmaṇi parodi, assūni pavattesi.


pli: “Etaṁ kho tyāhaṁ, gāmaṇi, nālatthaṁ:


pli: ‘alaṁ, gāmaṇi, tiṭṭhatetaṁ; mā maṁ etaṁ pucchī’”ti.


pli: “Nāhaṁ, bhante, etaṁ rodāmi yaṁ maṁ bhagavā evamāha;


pli: api cāhaṁ, bhante, pubbakehi ācariyapācariyehi yodhājīvehi dīgharattaṁ nikato vañcito paluddho:


pli: ‘yo so yodhājīvo saṅgāme ussahati vāyamati, tamenaṁ ussahantaṁ vāyamantaṁ pare hananti pariyāpādenti, so kāyassa bhedā paraṁ maraṇā parajitānaṁ devānaṁ sahabyataṁ upapajjatī’”ti.


pli: “Abhikkantaṁ, bhante …pe…


pli: ajjatagge pāṇupetaṁ saraṇaṁ gatan”ti.


pli: Tatiyaṁ.


title_pli: Saṁyutta Nikāya 42.4 1. Gāmaṇivagga

pli: Saṁyutta Nikāya 42.4


pli: 1. Gāmaṇivagga


pli: Hatthārohasutta


pli: Atha kho hatthāroho gāmaṇi yena bhagavā tenupasaṅkami; upasaṅkamitvā …pe…


pli: ajjatagge pāṇupetaṁ saraṇaṁ gatanti.


pli: Catutthaṁ.


title_pli: Saṁyutta Nikāya 42.5 1. Gāmaṇivagga

pli: Saṁyutta Nikāya 42.5


pli: Assārohasutta


pli: Atha kho assāroho gāmaṇi yena bhagavā tenupasaṅkami; upasaṅkamitvā ekamantaṁ nisīdi. Ekamantaṁ nisinno kho assāroho gāmaṇi bhagavantaṁ etadavoca:


pli: “sutaṁ metaṁ, bhante, pubbakānaṁ ācariyapācariyānaṁ assārohānaṁ bhāsamānānaṁ:


pli: ‘yo so assāroho saṅgāme ussahati vāyamati, tamenaṁ ussahantaṁ vāyamantaṁ pare hananti pariyāpādenti, so kāyassa bhedā paraṁ maraṇā parajitānaṁ devānaṁ sahabyataṁ upapajjatī’ti.


pli: Idha bhagavā kimāhā”ti?


pli: “Alaṁ, gāmaṇi, tiṭṭhatetaṁ; mā maṁ etaṁ pucchī”ti.


pli: Dutiyampi kho …pe…


pli: tatiyampi kho assāroho gāmaṇi bhagavantaṁ etadavoca:


pli: “Addhā kho tyāhaṁ, gāmaṇi, na labhāmi:


pli: ‘alaṁ, gāmaṇi, tiṭṭhatetaṁ; mā maṁ etaṁ pucchī’ti.


pli: Api ca kho tyāhaṁ byākarissāmi.


pli: Yo so, gāmaṇi, assāroho saṅgāme ussahati vāyamati tassa taṁ cittaṁ pubbe gahitaṁ dukkaṭaṁ duppaṇihitaṁ:


pli: ‘ime sattā haññantu vā bajjhantu vā ucchijjantu vā vinassantu vā mā ahesuṁ iti vā’ti.


pli: Tamenaṁ ussahantaṁ vāyamantaṁ pare hananti pariyāpādenti, so kāyassa bhedā paraṁ maraṇā parajito nāma nirayo tattha upapajjati.


pli: Sace kho panassa evaṁ diṭṭhi hoti:


pli: ‘yo so assāroho saṅgāme ussahati vāyamati, tamenaṁ ussahantaṁ vāyamantaṁ pare hananti pariyāpādenti, so kāyassa bhedā paraṁ maraṇā parajitānaṁ devānaṁ sahabyataṁ upapajjatī’ti, sāssa hoti micchādiṭṭhi.


pli: Micchādiṭṭhikassa kho panāhaṁ, gāmaṇi, purisapuggalassa dvinnaṁ gatīnaṁ aññataraṁ gatiṁ vadāmi—


pli: nirayaṁ vā tiracchānayoniṁ vā”ti.


pli: Evaṁ vutte, assāroho gāmaṇi parodi, assūni pavattesi.


pli: “Etaṁ kho tyāhaṁ, gāmaṇi, nālatthaṁ:


pli: ‘alaṁ, gāmaṇi, tiṭṭhatetaṁ; mā maṁ etaṁ pucchī’”ti.


pli: “Nāhaṁ, bhante, etaṁ rodāmi yaṁ maṁ bhagavā evamāha.


pli: Api cāhaṁ, bhante, pubbakehi ācariyapācariyehi assārohehi dīgharattaṁ nikato vañcito paluddho:


pli: ‘yo so assāroho saṅgāme ussahati vāyamati, tamenaṁ ussahantaṁ vāyamantaṁ pare hananti pariyāpādenti, so kāyassa bhedā paraṁ maraṇā parajitānaṁ devānaṁ sahabyataṁ upapajjatī’”ti.


pli: “Abhikkantaṁ, bhante …pe…


pli: ajjatagge pāṇupetaṁ saraṇaṁ gatan”ti.


pli: Pañcamaṁ.


title_pli: Saṁyutta Nikāya 42.6 1. Gāmaṇivagga

pli: Saṁyutta Nikāya 42.6


pli: 1. Gāmaṇivagga


pli: Asibandhakaputtasutta


pli: Ekaṁ samayaṁ bhagavā nāḷandāyaṁ viharati pāvārikambavane.


pli: Atha kho asibandhakaputto gāmaṇi yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho asibandhakaputto gāmaṇi bhagavantaṁ etadavoca:


pli: “brāhmaṇā, bhante, pacchā bhūmakā kāmaṇḍalukā sevālamālikā udakorohakā aggiparicārakā.


pli: Te mataṁ kālaṅkataṁ uyyāpenti nāma saññāpenti nāma saggaṁ nāma okkāmenti.


pli: Bhagavā pana, bhante, arahaṁ sammāsambuddho pahoti tathā kātuṁ yathā sabbo loko kāyassa bhedā paraṁ maraṇā sugatiṁ saggaṁ lokaṁ upapajjeyyā”ti?


pli: “Tena hi, gāmaṇi, taññevettha paṭipucchissāmi. Yathā te khameyya tathā naṁ byākareyyāsīti.


pli: Taṁ kiṁ maññasi, gāmaṇi,


pli: idhassa puriso pāṇātipātī adinnādāyī kāmesumicchācārī musāvādī pisuṇavāco pharusavāco samphappalāpī abhijjhālu byāpannacitto micchādiṭṭhiko.


pli: Tamenaṁ mahājanakāyo saṅgamma samāgamma āyāceyya thomeyya pañjaliko anuparisakkeyya:


pli: ‘ayaṁ puriso kāyassa bhedā paraṁ maraṇā sugatiṁ saggaṁ lokaṁ upapajjatū’ti.


pli: api nu so puriso mahato janakāyassa āyācanahetu vā thomanahetu vā pañjalikā anuparisakkanahetu vā kāyassa bhedā paraṁ maraṇā sugatiṁ saggaṁ lokaṁ upapajjeyyā”ti?


pli: “No hetaṁ, bhante”.


pli: “Seyyathāpi, gāmaṇi, puriso mahatiṁ puthusilaṁ gambhīre udakarahade pakkhipeyya.


pli: Tamenaṁ mahā janakāyo saṅgamma samāgamma āyāceyya thomeyya pañjaliko anuparisakkeyya:


pli: ‘ummujja, bho puthusile, uplava, bho puthusile, thalamuplava, bho puthusile’ti.


pli: api nu sā puthusilā mahato janakāyassa āyācanahetu vā thomanahetu vā pañjalikā anuparisakkanahetu vā ummujjeyya vā uplaveyya vā thalaṁ vā uplaveyyā”ti?


pli: “Evameva kho, gāmaṇi, yo so puriso pāṇātipātī adinnādāyī kāmesumicchācārī musāvādī pisuṇavāco pharusavāco samphappalāpī abhijjhālu byāpannacitto micchādiṭṭhiko.


pli: Kiñcāpi taṁ mahā janakāyo saṅgamma samāgamma āyāceyya thomeyya pañjaliko anuparisakkeyya:


pli: ‘ayaṁ puriso kāyassa bhedā paraṁ maraṇā sugatiṁ saggaṁ lokaṁ upapajjatū’ti, atha kho so puriso kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjeyya.


pli: idhassa puriso pāṇātipātā paṭivirato adinnādānā paṭivirato kāmesumicchācārā paṭivirato musāvādā paṭivirato pisuṇāya vācāya paṭivirato pharusāya vācāya paṭivirato samphappalāpā paṭivirato anabhijjhālu abyāpannacitto sammādiṭṭhiko.


pli: ‘ayaṁ puriso kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjatū’ti.


pli: api nu so puriso mahato janakāyassa āyācanahetu vā thomanahetu vā pañjalikā anuparisakkanahetu vā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjeyyā”ti?


pli: “Seyyathāpi, gāmaṇi, puriso sappikumbhaṁ vā telakumbhaṁ vā gambhīre udakarahade ogāhetvā bhindeyya. Tatra yāssa sakkharā vā kaṭhalā vā sā adhogāmī assa; yañca khvassa tatra sappi vā telaṁ vā taṁ uddhaṁ gāmi assa.


pli: ‘osīda, bho sappitela, saṁsīda, bho sappitela, adho gaccha, bho sappitelā’ti.


pli: Taṁ kiṁ maññasi, gāmaṇi,


pli: api nu taṁ sappitelaṁ mahato janakāyassa āyācanahetu vā thomanahetu vā pañjalikā anuparisakkanahetu vā osīdeyya vā saṁsīdeyya vā adho vā gaccheyyā”ti?


pli: “Evameva kho, gāmaṇi, yo so puriso pāṇātipātā paṭivirato, adinnādānā paṭivirato, kāmesumicchācārā paṭivirato, musāvādā paṭivirato, pisuṇāya vācāya paṭivirato, pharusāya vācāya paṭivirato, samphappalāpā paṭivirato, anabhijjhālu, abyāpannacitto, sammādiṭṭhiko,


pli: kiñcāpi taṁ mahā janakāyo saṅgamma samāgamma āyāceyya thomeyya pañjaliko anuparisakkeyya:


pli: ‘ayaṁ puriso kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjatū’ti, atha kho so puriso kāyassa bhedā paraṁ maraṇā sugatiṁ saggaṁ lokaṁ upapajjeyyā”ti.


pli: Evaṁ vutte, asibandhakaputto gāmaṇi bhagavantaṁ etadavoca:


pli: “abhikkantaṁ, bhante …pe…


pli: ajjatagge pāṇupetaṁ saraṇaṁ gatan”ti.


pli: Chaṭṭhaṁ.


title_pli: Saṁyutta Nikāya 42.7 1. Gāmaṇivagga

pli: Saṁyutta Nikāya 42.7


pli: 1. Gāmaṇivagga


pli: Khettūpamasutta


pli: Ekaṁ samayaṁ bhagavā nāḷandāyaṁ viharati pāvārikambavane.


pli: Atha kho asibandhakaputto gāmaṇi yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho asibandhakaputto gāmaṇi bhagavantaṁ etadavoca:


pli: “nanu, bhante, bhagavā sabbapāṇabhūtahitānukampī viharatī”ti?


pli: “Evaṁ, gāmaṇi, tathāgato sabbapāṇabhūtahitānukampī viharatī”ti.


pli: “Atha kiñcarahi, bhante, bhagavā ekaccānaṁ sakkaccaṁ dhammaṁ deseti, ekaccānaṁ no tathā sakkaccaṁ dhammaṁ desetī”ti?


pli: “Tena hi, gāmaṇi, taññevettha paṭipucchissāmi. Yathā te khameyya tathā naṁ byākareyyāsi.


pli: Taṁ kiṁ maññasi, gāmaṇi, idhassu kassakassa gahapatino tīṇi khettāni—ekaṁ khettaṁ aggaṁ, ekaṁ khettaṁ majjhimaṁ, ekaṁ khettaṁ hīnaṁ jaṅgalaṁ ūsaraṁ pāpabhūmi.


pli: Taṁ kiṁ maññasi, gāmaṇi, asu kassako gahapati bījāni patiṭṭhāpetukāmo kattha paṭhamaṁ patiṭṭhāpeyya, yaṁ vā aduṁ khettaṁ aggaṁ, yaṁ vā aduṁ khettaṁ majjhimaṁ, yaṁ vā aduṁ khettaṁ hīnaṁ jaṅgalaṁ ūsaraṁ pāpabhūmī”ti?


pli: “Asu, bhante, kassako gahapati bījāni patiṭṭhāpetukāmo yaṁ aduṁ khettaṁ aggaṁ tattha patiṭṭhāpeyya. Tattha patiṭṭhāpetvā yaṁ aduṁ khettaṁ majjhimaṁ tattha patiṭṭhāpeyya. Tattha patiṭṭhāpetvā yaṁ aduṁ khettaṁ hīnaṁ jaṅgalaṁ ūsaraṁ pāpabhūmi tattha patiṭṭhāpeyyapi, nopi patiṭṭhāpeyya.


pli: Taṁ kissa hetu?


pli: Antamaso gobhattampi bhavissatī”ti.


pli: “Seyyathāpi, gāmaṇi, yaṁ aduṁ khettaṁ aggaṁ; evameva mayhaṁ bhikkhubhikkhuniyo.


pli: Tesāhaṁ dhammaṁ desemi—ādikalyāṇaṁ majjhekalyāṇaṁ pariyosānakalyāṇaṁ, sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ pakāsemi.


pli: Ete hi, gāmaṇi, maṁdīpā maṁleṇā maṁtāṇā maṁsaraṇā viharanti.


pli: Seyyathāpi, gāmaṇi, yaṁ aduṁ khettaṁ majjhimaṁ; evameva mayhaṁ upāsakaupāsikāyo.


pli: Tesaṁ pāhaṁ dhammaṁ desemi—ādikalyāṇaṁ majjhekalyāṇaṁ pariyosānakalyāṇaṁ, sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ pakāsemi.


pli: Seyyathāpi, gāmaṇi, yaṁ aduṁ khettaṁ hīnaṁ jaṅgalaṁ ūsaraṁ pāpabhūmi; evameva mayhaṁ aññatitthiyā samaṇabrāhmaṇaparibbājakā.


pli: Tesaṁ pāhaṁ dhammaṁ desemi—ādikalyāṇaṁ majjhekalyāṇaṁ pariyosānakalyāṇaṁ sātthaṁ sabyañjanaṁ, kevalaparipuṇṇaṁ parisuddhaṁ brahmacariyaṁ pakāsemi.


pli: Appeva nāma ekaṁ padampi ājāneyyuṁ taṁ nesaṁ assa dīgharattaṁ hitāya sukhāyāti.


pli: Seyyathāpi, gāmaṇi, purisassa tayo udakamaṇikā—eko udakamaṇiko acchiddo ahārī aparihārī, eko udakamaṇiko acchiddo hārī parihārī, eko udakamaṇiko chiddo hārī parihārī.


pli: Taṁ kiṁ maññasi, gāmaṇi, asu puriso udakaṁ nikkhipitukāmo kattha paṭhamaṁ nikkhipeyya, yo vā so udakamaṇiko acchiddo ahārī aparihārī, yo vā so udakamaṇiko acchiddo hārī parihārī, yo vā so udakamaṇiko chiddo hārī parihārī”ti?


pli: “Asu, bhante, puriso udakaṁ nikkhipitukāmo, yo so udakamaṇiko acchiddo ahārī aparihārī tattha nikkhipeyya, tattha nikkhipitvā, yo so udakamaṇiko acchiddo hārī parihārī tattha nikkhipeyya, tattha nikkhipitvā, yo so udakamaṇiko chiddo hārī parihārī tattha nikkhipeyyapi, nopi nikkhipeyya.


pli: “Seyyathāpi, gāmaṇi, yo so udakamaṇiko acchiddo ahārī aparihārī; evameva mayhaṁ bhikkhubhikkhuniyo.


pli: Tesāhaṁ dhammaṁ desemi—ādikalyāṇaṁ majjhekalyāṇaṁ pariyosānakalyāṇaṁ sātthaṁ sabyañjanaṁ, kevalaparipuṇṇaṁ parisuddhaṁ brahmacariyaṁ pakāsemi.


pli: Seyyathāpi, gāmaṇi, yo so udakamaṇiko acchiddo hārī parihārī; evameva mayhaṁ upāsakaupāsikāyo.


pli: Seyyathāpi, gāmaṇi, yo so udakamaṇiko chiddo hārī parihārī; evameva mayhaṁ aññatitthiyā samaṇabrāhmaṇaparibbājakā.


pli: Tesāhaṁ dhammaṁ desemi—ādikalyāṇaṁ majjhekalyāṇaṁ pariyosānakalyāṇaṁ sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ pakāsemi.


pli: Taṁ kissa hetu?


pli: Appeva nāma ekaṁ padampi ājāneyyuṁ, taṁ nesaṁ assa dīgharattaṁ hitāya sukhāyā”ti.


pli: Evaṁ vutte, asibandhakaputto gāmaṇi bhagavantaṁ etadavoca:


pli: “abhikkantaṁ, bhante, abhikkantaṁ, bhante …pe…


pli: upāsakaṁ maṁ bhagavā dhāretu ajjatagge pāṇupetaṁ saraṇaṁ gatan”ti.


pli: Sattamaṁ.


title_pli: Saṁyutta Nikāya 42.8 1. Gāmaṇivagga

pli: Saṁyutta Nikāya 42.8


pli: 1. Gāmaṇivagga


pli: Saṅkhadhamasutta


pli: Ekaṁ samayaṁ bhagavā nāḷandāyaṁ viharati pāvārikambavane.


pli: Atha kho asibandhakaputto gāmaṇi nigaṇṭhasāvako yena bhagavā tenupasaṅkami; upasaṅkamitvā ekamantaṁ nisīdi. Ekamantaṁ nisinnaṁ kho asibandhakaputtaṁ gāmaṇiṁ bhagavā etadavoca:


pli: “kathaṁ nu kho, gāmaṇi, nigaṇṭho nāṭaputto sāvakānaṁ dhammaṁ desetī”ti?


pli: “Evaṁ kho, bhante, nigaṇṭho nāṭaputto sāvakānaṁ dhammaṁ deseti:


pli: ‘yo koci pāṇaṁ atipāteti, sabbo so āpāyiko nerayiko, yo koci adinnaṁ ādiyati, sabbo so āpāyiko nerayiko, yo koci kāmesu micchā carati, sabbo so āpāyiko nerayiko, yo koci musā bhaṇati sabbo, so āpāyiko nerayiko.


pli: Yaṁbahulaṁ yaṁbahulaṁ viharati, tena tena nīyatī’ti.


pli: Evaṁ kho, bhante, nigaṇṭho nāṭaputto sāvakānaṁ dhammaṁ desetī”ti.


pli: “‘Yaṁbahulaṁ yaṁbahulañca, gāmaṇi, viharati, tena tena nīyati’, evaṁ sante na koci āpāyiko nerayiko bhavissati, yathā nigaṇṭhassa nāṭaputtassa vacanaṁ.


pli: Taṁ kiṁ maññasi, gāmaṇi,


pli: yo so puriso pāṇātipātī rattiyā vā divasassa vā samayāsamayaṁ upādāya, katamo bahutaro samayo, yaṁ vā so pāṇamatipāteti, yaṁ vā so pāṇaṁ nātipātetī”ti?


pli: “Yo so, bhante, puriso pāṇātipātī rattiyā vā divasassa vā samayāsamayaṁ upādāya, appataro so samayo yaṁ so pāṇamatipāteti, atha kho sveva bahutaro samayo yaṁ so pāṇaṁ nātipātetī”ti.


pli: “‘Yaṁbahulaṁ yaṁbahulañca, gāmaṇi, viharati tena tena nīyatī’ti, evaṁ sante na koci āpāyiko nerayiko bhavissati, yathā nigaṇṭhassa nāṭaputtassa vacanaṁ.


pli: yo so puriso adinnādāyī rattiyā vā divasassa vā samayāsamayaṁ upādāya, katamo bahutaro samayo, yaṁ vā so adinnaṁ ādiyati, yaṁ vā so adinnaṁ nādiyatī”ti.


pli: “Yo so, bhante, puriso adinnādāyī rattiyā vā divasassa vā samayāsamayaṁ upādāya appataro so samayo, yaṁ so adinnaṁ ādiyati, atha kho sveva bahutaro samayo, yaṁ so adinnaṁ nādiyatī”ti.


pli: Taṁ kiṁ maññasi, gāmaṇi, yo so puriso kāmesumicchācārī rattiyā vā divasassa vā samayāsamayaṁ upādāya, katamo bahutaro samayo, yaṁ vā so kāmesu micchā carati, yaṁ vā so kāmesu micchā na caratī”ti?


pli: “Yo so, bhante, puriso kāmesumicchācārī rattiyā vā divasassa vā samayāsamayaṁ upādāya, appataro so samayo yaṁ so kāmesu micchā carati, atha kho sveva bahutaro samayo, yaṁ so kāmesu micchā na caratī”ti.


pli: Taṁ kiṁ maññasi, gāmaṇi, yo so puriso musāvādī rattiyā vā divasassa vā samayāsamayaṁ upādāya, katamo bahutaro samayo, yaṁ vā so musā bhaṇati, yaṁ vā so musā na bhaṇatī”ti?


pli: “Yo so, bhante, puriso musāvādī rattiyā vā divasassa vā samayāsamayaṁ upādāya, appataro so samayo, yaṁ so musā bhaṇati, atha kho sveva bahutaro samayo, yaṁ so musā na bhaṇatī”ti.


pli: Idha, gāmaṇi, ekacco satthā evaṁvādī hoti evaṁdiṭṭhi:


pli: ‘yo koci pāṇamatipāteti, sabbo so āpāyiko nerayiko, yo koci adinnaṁ ādiyati, sabbo so āpāyiko nerayiko, yo koci kāmesu micchā carati, sabbo so āpāyiko nerayiko, yo koci musā bhaṇati, sabbo so āpāyiko nerayiko’ti.


pli: Tasmiṁ kho pana, gāmaṇi, satthari sāvako abhippasanno hoti.


pli: Tassa evaṁ hoti:


pli: ‘mayhaṁ kho satthā evaṁvādī evaṁdiṭṭhi—


pli: yo koci pāṇamatipāteti, sabbo so āpāyiko nerayikoti.


pli: Atthi kho pana mayā pāṇo atipātito, ahampamhi āpāyiko nerayikoti diṭṭhiṁ paṭilabhati.


pli: Taṁ, gāmaṇi, vācaṁ appahāya taṁ cittaṁ appahāya taṁ diṭṭhiṁ appaṭinissajjitvā yathābhataṁ nikkhitto evaṁ niraye.


pli: Mayhaṁ kho satthā evaṁvādī evaṁdiṭṭhi—


pli: yo koci adinnaṁ ādiyati, sabbo so āpāyiko nerayikoti.


pli: Atthi kho pana mayā adinnaṁ ādinnaṁ ahampamhi āpāyiko nerayikoti diṭṭhiṁ paṭilabhati.


pli: yo koci kāmesu micchā carati, sabbo so āpāyiko nerayiko’ti.


pli: Atthi kho pana mayā kāmesu micchā ciṇṇaṁ.


pli: ‘Ahampamhi āpāyiko nerayiko’ti diṭṭhiṁ paṭilabhati.


pli: yo koci musā bhaṇati, sabbo so āpāyiko nerayikoti.


pli: Atthi kho pana mayā musā bhaṇitaṁ.


pli: Idha pana, gāmaṇi, tathāgato loke uppajjati arahaṁ sammāsambuddho vijjācaraṇasampanno sugato lokavidū anuttaro purisadammasārathi satthā devamanussānaṁ buddho bhagavā.


pli: So anekapariyāyena pāṇātipātaṁ garahati vigarahati, ‘pāṇātipātā viramathā’ti cāha.


pli: Adinnādānaṁ garahati vigarahati, ‘adinnādānā viramathā’ti cāha.


pli: Kāmesumicchācāraṁ garahati, vigarahati ‘kāmesumicchācārā viramathā’ti cāha.


pli: Musāvādaṁ garahati vigarahati ‘musāvādā viramathā’ti cāha.


pli: Tasmiṁ kho pana, gāmaṇi, satthari sāvako abhippasanno hoti.


pli: So iti paṭisañcikkhati:


pli: ‘bhagavā kho anekapariyāyena pāṇātipātaṁ garahati vigarahati, pāṇātipātā viramathāti cāha.


pli: Atthi kho pana mayā pāṇo atipātito yāvatako vā tāvatako vā.


pli: Yo kho pana mayā pāṇo atipātito yāvatako vā tāvatako vā, taṁ na suṭṭhu, taṁ na sādhu.


pli: Ahañceva kho pana tappaccayā vippaṭisārī assaṁ.


pli: Na metaṁ pāpaṁ kammaṁ akataṁ bhavissatī’ti.


pli: So iti paṭisaṅkhāya tañceva pāṇātipātaṁ pajahati.


pli: Āyatiñca pāṇātipātā paṭivirato hoti.


pli: Evametassa pāpassa kammassa pahānaṁ hoti.


pli: Evametassa pāpassa kammassa samatikkamo hoti.


pli: ‘Bhagavā kho anekapariyāyena adinnādānaṁ garahati vigarahati, adinnādānā viramathāti cāha.


pli: Atthi kho pana mayā adinnaṁ ādinnaṁ yāvatakaṁ vā tāvatakaṁ vā.


pli: Yaṁ kho pana mayā adinnaṁ ādinnaṁ yāvatakaṁ vā tāvatakaṁ vā taṁ na suṭṭhu, taṁ na sādhu.


pli: Ahañceva kho pana tappaccayā vippaṭisārī assaṁ, na metaṁ pāpaṁ kammaṁ akataṁ bhavissatī’ti.


pli: So iti paṭisaṅkhāya tañceva adinnādānaṁ pajahati.


pli: Āyatiñca adinnādānā paṭivirato hoti.


pli: ‘Bhagavā kho pana anekapariyāyena kāmesumicchācāraṁ garahati vigarahati, kāmesumicchācārā viramathāti cāha.


pli: Atthi kho pana mayā kāmesu micchā ciṇṇaṁ yāvatakaṁ vā tāvatakaṁ vā.


pli: Yaṁ kho pana mayā kāmesu micchā ciṇṇaṁ yāvatakaṁ vā tāvatakaṁ vā taṁ na suṭṭhu, taṁ na sādhu.


pli: So iti paṭisaṅkhāya tañceva kāmesumicchācāraṁ pajahati, āyatiñca kāmesumicchācārā paṭivirato hoti.


pli: ‘Bhagavā kho pana anekapariyāyena musāvādaṁ garahati vigarahati, musāvādā viramathāti cāha.


pli: Atthi kho pana mayā musā bhaṇitaṁ yāvatakaṁ vā tāvatakaṁ vā.


pli: Yaṁ kho pana mayā musā bhaṇitaṁ yāvatakaṁ vā tāvatakaṁ vā taṁ na suṭṭhu, taṁ na sādhu. Ahañceva kho pana tappaccayā vippaṭisārī assaṁ, na metaṁ pāpaṁ kammaṁ akataṁ bhavissatī’ti.


pli: So iti paṭisaṅkhāya tañceva musāvādaṁ pajahati, āyatiñca musāvādā paṭivirato hoti.


pli: Evametassa pāpassa kammassa pahānaṁ hoti. Evametassa pāpassa kammassa samatikkamo hoti.


pli: So pāṇātipātaṁ pahāya pāṇātipātā paṭivirato hoti.


pli: Adinnādānaṁ pahāya adinnādānā paṭivirato hoti.


pli: Kāmesumicchācāraṁ pahāya kāmesumicchācārā paṭivirato hoti.


pli: Musāvādaṁ pahāya musāvādā paṭivirato hoti.


pli: Pisuṇaṁ vācaṁ pahāya pisuṇāya vācāya paṭivirato hoti.


pli: Pharusaṁ vācaṁ pahāya pharusāya vācāya paṭivirato hoti.


pli: Samphappalāpaṁ pahāya samphappalāpā paṭivirato hoti.


pli: Abhijjhaṁ pahāya anabhijjhālu hoti.


pli: Byāpādappadosaṁ pahāya abyāpannacitto hoti.


pli: Micchādiṭṭhiṁ pahāya sammādiṭṭhiko hoti.


pli: Sa kho so, gāmaṇi, ariyasāvako evaṁ vigatābhijjho vigatabyāpādo asammūḷho sampajāno paṭissato mettāsahagatena cetasā ekaṁ disaṁ pharitvā viharati, tathā dutiyaṁ, tathā tatiyaṁ, tathā catutthaṁ. Iti uddhamadho tiriyaṁ sabbadhi sabbattatāya sabbāvantaṁ lokaṁ mettāsahagatena cetasā vipulena mahaggatena appamāṇena averena abyāpajjena pharitvā viharati.


pli: Seyyathāpi, gāmaṇi, balavā saṅkhadhamo appakasireneva catuddisā viññāpeyya;


pli: evameva kho, gāmaṇi, evaṁ bhāvitāya mettāya cetovimuttiyā evaṁ bahulīkatāya yaṁ pamāṇakataṁ kammaṁ, na taṁ tatrāvasissati, na taṁ tatrāvatiṭṭhati.


pli: Sa kho so, gāmaṇi, ariyasāvako evaṁ vigatābhijjho vigatabyāpādo asammūḷho sampajāno paṭissato karuṇāsahagatena cetasā …pe…


pli: muditāsahagatena cetasā …pe….


pli: Upekkhāsahagatena cetasā ekaṁ disaṁ pharitvā viharati, tathā dutiyaṁ, tathā tatiyaṁ, tathā catutthaṁ. Iti uddhamadho tiriyaṁ sabbadhi sabbattatāya sabbāvantaṁ lokaṁ upekkhāsahagatena cetasā vipulena mahaggatena appamāṇena averena abyāpajjena pharitvā viharati.


pli: evameva kho, gāmaṇi, evaṁ bhāvitāya upekkhāya cetovimuttiyā evaṁ bahulīkatāya yaṁ pamāṇakataṁ kammaṁ na taṁ tatrāvasissati, na taṁ tatrāvatiṭṭhatī”ti.


pli: Evaṁ vutte, asibandhakaputto gāmaṇi bhagavantaṁ etadavoca:


pli: “abhikkantaṁ, bhante, abhikkantaṁ, bhante …pe…


pli: upāsakaṁ maṁ bhagavā dhāretu ajjatagge pāṇupetaṁ saraṇaṁ gatan”ti.


pli: Aṭṭhamaṁ.


title_pli: Saṁyutta Nikāya 42.9 1. Gāmaṇivagga

pli: Saṁyutta Nikāya 42.9


pli: 1. Gāmaṇivagga


pli: Kulasutta


pli: Ekaṁ samayaṁ bhagavā kosalesu cārikaṁ caramāno mahatā bhikkhusaṅghena saddhiṁ yena nāḷandā tadavasari.


pli: Tatra sudaṁ bhagavā nāḷandāyaṁ viharati pāvārikambavane.


pli: Tena kho pana samayena nāḷandā dubbhikkhā hoti dvīhitikā setaṭṭhikā salākāvuttā.


pli: Tena kho pana samayena nigaṇṭho nāṭaputto nāḷandāyaṁ paṭivasati mahatiyā nigaṇṭhaparisāya saddhiṁ.


pli: Atha kho asibandhakaputto gāmaṇi nigaṇṭhasāvako yena nigaṇṭho nāṭaputto tenupasaṅkami; upasaṅkamitvā nigaṇṭhaṁ nāṭaputtaṁ abhivādetvā ekamantaṁ nisīdi. Ekamantaṁ nisinnaṁ kho asibandhakaputtaṁ gāmaṇiṁ nigaṇṭho nāṭaputto etadavoca:


pli: “ehi tvaṁ, gāmaṇi, samaṇassa gotamassa vādaṁ āropehi.


pli: Evaṁ te kalyāṇo kittisaddo abbhuggacchissati:


pli: ‘asibandhakaputtena gāmaṇinā samaṇassa gotamassa evaṁmahiddhikassa evaṁmahānubhāvassa vādo āropito’”ti.


pli: “Kathaṁ panāhaṁ, bhante, samaṇassa gotamassa evaṁmahiddhikassa evaṁmahānubhāvassa vādaṁ āropessāmī”ti?


pli: “Ehi tvaṁ, gāmaṇi, yena samaṇo gotamo tenupasaṅkama; upasaṅkamitvā samaṇaṁ gotamaṁ evaṁ vadehi:


pli: ‘nanu, bhante, bhagavā anekapariyāyena kulānaṁ anuddayaṁ vaṇṇeti, anurakkhaṁ vaṇṇeti, anukampaṁ vaṇṇetī’ti?


pli: Sace kho, gāmaṇi, samaṇo gotamo evaṁ puṭṭho evaṁ byākaroti:


pli: ‘evaṁ, gāmaṇi, tathāgato anekapariyāyena kulānaṁ anuddayaṁ vaṇṇeti, anurakkhaṁ vaṇṇeti, anukampaṁ vaṇṇetī’ti, tamenaṁ tvaṁ evaṁ vadeyyāsi:


pli: ‘atha kiñcarahi, bhante, bhagavā dubbhikkhe dvīhitike setaṭṭhike salākāvutte mahatā bhikkhusaṅghena saddhiṁ cārikaṁ carati?


pli: Ucchedāya bhagavā kulānaṁ paṭipanno, anayāya bhagavā kulānaṁ paṭipanno, upaghātāya bhagavā kulānaṁ paṭipanno’ti.


pli: Imaṁ kho te, gāmaṇi, samaṇo gotamo ubhatokoṭikaṁ pañhaṁ puṭṭho neva sakkhati uggilituṁ, neva sakkhati ogilitun”ti.


pli: “Evaṁ, bhante”ti kho asibandhakaputto gāmaṇi nigaṇṭhassa nāṭaputtassa paṭissutvā uṭṭhāyāsanā nigaṇṭhaṁ nāṭaputtaṁ abhivādetvā padakkhiṇaṁ katvā yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho asibandhakaputto gāmaṇi bhagavantaṁ etadavoca:


pli: “Nanu, bhante, bhagavā anekapariyāyena kulānaṁ anuddayaṁ vaṇṇeti, anurakkhaṁ vaṇṇeti, anukampaṁ vaṇṇetī”ti?


pli: “Evaṁ, gāmaṇi, tathāgato anekapariyāyena kulānaṁ anuddayaṁ vaṇṇeti, anurakkhaṁ vaṇṇeti, anukampaṁ vaṇṇetī”ti.


pli: “Atha kiñcarahi, bhante, bhagavā dubbhikkhe dvīhitike setaṭṭhike salākāvutte mahatā bhikkhusaṅghena saddhiṁ cārikaṁ carati?


pli: Ucchedāya bhagavā kulānaṁ paṭipanno, anayāya bhagavā kulānaṁ paṭipanno, upaghātāya bhagavā kulānaṁ paṭipanno”ti.


pli: “Ito so, gāmaṇi, ekanavutikappe yamahaṁ anussarāmi, nābhijānāmi kiñci kulaṁ pakkabhikkhānuppadānamattena upahatapubbaṁ.


pli: Atha kho yāni tāni kulāni aḍḍhāni mahaddhanāni mahābhogāni pahūtajātarūparajatāni pahūtavittūpakaraṇāni pahūtadhanadhaññāni, sabbāni tāni dānasambhūtāni ceva saccasambhūtāni ca sāmaññasambhūtāni ca.


pli: Aṭṭha kho, gāmaṇi, hetū, aṭṭha paccayā kulānaṁ upaghātāya.


pli: Rājato vā kulāni upaghātaṁ gacchanti, corato vā kulāni upaghātaṁ gacchanti, aggito vā kulāni upaghātaṁ gacchanti, udakato vā kulāni upaghātaṁ gacchanti, nihitaṁ vā ṭhānā vigacchati, duppayuttā vā kammantā vipajjanti, kule vā kulaṅgāroti uppajjati, yo te bhoge vikirati vidhamati viddhaṁseti, aniccatāyeva aṭṭhamīti.


pli: Ime kho, gāmaṇi, aṭṭha hetū, aṭṭha paccayā kulānaṁ upaghātāya.


pli: Imesu kho, gāmaṇi, aṭṭhasu hetūsu, aṭṭhasu paccayesu saṁvijjamānesu yo maṁ evaṁ vadeyya:


pli: ‘ucchedāya bhagavā kulānaṁ paṭipanno, anayāya bhagavā kulānaṁ paṭipanno, upaghātāya bhagavā kulānaṁ paṭipanno’ti,


pli: taṁ, gāmaṇi, vācaṁ appahāya taṁ cittaṁ appahāya taṁ diṭṭhiṁ appaṭinissajjitvā yathābhataṁ nikkhitto evaṁ niraye”ti.


pli: Evaṁ vutte, asibandhakaputto gāmaṇi bhagavantaṁ etadavoca:


pli: “abhikkantaṁ, bhante, abhikkantaṁ, bhante …pe…


pli: upāsakaṁ maṁ bhagavā dhāretu ajjatagge pāṇupetaṁ saraṇaṁ gatan”ti.


pli: Navamaṁ.


title_pli: Saṁyutta Nikāya 43.1 1. Paṭhamavagga

pli: Saṁyutta Nikāya 43.1


pli: 1. Paṭhamavagga


pli: Kāyagatāsatisutta


pli: Sāvatthinidānaṁ.


pli: “Asaṅkhatañca vo, bhikkhave, desessāmi asaṅkhatagāmiñca maggaṁ.


pli: Taṁ suṇātha.


pli: Katamañca, bhikkhave, asaṅkhataṁ?


pli: Yo, bhikkhave, rāgakkhayo dosakkhayo mohakkhayo—


pli: idaṁ vuccati, bhikkhave, asaṅkhataṁ.


pli: Katamo ca, bhikkhave, asaṅkhatagāmimaggo?


pli: Kāyagatāsati.


pli: Ayaṁ vuccati, bhikkhave, asaṅkhatagāmimaggo.


pli: Iti kho, bhikkhave, desitaṁ vo mayā asaṅkhataṁ, desito asaṅkhatagāmimaggo.


pli: Yaṁ, bhikkhave, satthārā karaṇīyaṁ sāvakānaṁ hitesinā anukampakena anukampaṁ upādāya, kataṁ vo taṁ mayā.


pli: Etāni, bhikkhave, rukkhamūlāni, etāni suññāgārāni. Jhāyatha, bhikkhave, mā pamādattha; mā pacchā vippaṭisārino ahuvattha. Ayaṁ vo amhākaṁ anusāsanī”ti.


pli: Paṭhamaṁ.


title_pli: Saṁyutta Nikāya 43.10 1. Paṭhamavagga

pli: Saṁyutta Nikāya 43.10


pli: Bojjhaṅgasutta


pli: “Katamo ca, bhikkhave, asaṅkhatagāmimaggo?


pli: Satta bojjhaṅgā. Ayaṁ vuccati, bhikkhave, asaṅkhatagāmimaggo …pe….


pli: Dasamaṁ.


title_pli: Saṁyutta Nikāya 43.11 1. Paṭhamavagga

pli: Saṁyutta Nikāya 43.11


pli: 1. Paṭhamavagga


pli: Maggaṅgasutta


pli: Ariyo aṭṭhaṅgiko maggo.


pli: Yaṁ, bhikkhave, satthārā karaṇīyaṁ sāvakānaṁ hitesinā anukampakena anukampaṁ upādāya kataṁ vo taṁ mayā.


pli: Ekādasamaṁ.


pli: Asaṅkhatasaṁyuttassa paṭhamo vaggo.


pli: Tassuddānaṁ


pli: Kāyo samatho savitakko,


pli: suññato satipaṭṭhānā;


pli: Sammappadhānā iddhipādā,


pli: indriyabalabojjhaṅgā;


pli: Maggena ekādasamaṁ,


pli: Tassuddānaṁ pavuccati.


title_pli: Saṁyutta Nikāya 43.12 2. Dutiyavagga

pli: Saṁyutta Nikāya 43.12


pli: 2. Dutiyavagga


pli: Asaṅkhatasutta


pli: “Asaṅkhatañca vo, bhikkhave, desessāmi asaṅkhatagāmiñca maggaṁ.


pli: Taṁ suṇātha.


pli: Katamañca, bhikkhave, asaṅkhataṁ?


pli: Yo, bhikkhave, rāgakkhayo dosakkhayo mohakkhayo—


pli: idaṁ vuccati, bhikkhave, asaṅkhataṁ.


pli: Katamo ca, bhikkhave, asaṅkhatagāmimaggo?


pli: Samatho.


pli: Ayaṁ vuccati, bhikkhave, asaṅkhatagāmimaggo.


pli: Iti kho, bhikkhave, desitaṁ vo mayā asaṅkhataṁ, desito asaṅkhatagāmimaggo.


pli: Yaṁ, bhikkhave, satthārā karaṇīyaṁ sāvakānaṁ hitesinā anukampakena anukampaṁ upādāya, kataṁ vo taṁ mayā.


pli: Etāni, bhikkhave, rukkhamūlāni, etāni suññāgārāni. Jhāyatha, bhikkhave, mā pamādattha; mā pacchā vippaṭisārino ahuvattha. Ayaṁ vo amhākaṁ anusāsanīti.


pli: Asaṅkhatañca vo, bhikkhave, desessāmi asaṅkhatagāmiñca maggaṁ.


pli: Vipassanā.


pli: Iti kho, bhikkhave, desitaṁ vo mayā asaṅkhataṁ …pe…


pli: ayaṁ vo amhākaṁ anusāsanīti.


pli: Savitakko savicāro samādhi.


pli: Ayaṁ vuccati, bhikkhave, asaṅkhatagāmimaggo …pe…


pli: katamo ca, bhikkhave, asaṅkhatagāmimaggo?


pli: Avitakko vicāramatto samādhi.


pli: Avitakko avicāro samādhi. Ayaṁ vuccati, bhikkhave, asaṅkhatagāmimaggo …pe….


pli: Suññato samādhi.


pli: Animitto samādhi.


pli: Appaṇihito samādhi. Ayaṁ vuccati, bhikkhave, asaṅkhatagāmimaggo …pe….


pli: Katamo ca, bhikkhave, asaṅkhatagāmimaggo?


pli: Idha, bhikkhave, bhikkhu kāye kāyānupassī viharati ātāpī sampajāno satimā vineyya loke abhijjhādomanassaṁ.


pli: Idha, bhikkhave, bhikkhu vedanāsu vedanānupassī viharati …pe…


pli: ayaṁ vuccati, bhikkhave, asaṅkhatagāmimaggo …pe…


pli: Idha, bhikkhave, bhikkhu citte cittānupassī viharati …pe…


pli: Idha, bhikkhave, bhikkhu dhammesu dhammānupassī viharati …pe… ayaṁ vuccati, bhikkhave, asaṅkhatagāmimaggo …pe….


pli: Idha, bhikkhave, bhikkhu anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Idha, bhikkhave, bhikkhu uppannānaṁ pāpakānaṁ akusalānaṁ dhammānaṁ pahānāya chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Idha, bhikkhave, bhikkhu anuppannānaṁ kusalānaṁ dhammānaṁ uppādāya chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Idha, bhikkhave, bhikkhu uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati. Ayaṁ vuccati, bhikkhave, asaṅkhatagāmimaggo …pe….


pli: Idha, bhikkhave, bhikkhu chandasamādhipadhānasaṅkhārasamannāgataṁ iddhipādaṁ bhāveti.


pli: Ayaṁ vuccati, bhikkhave, asaṅkhatagāmimaggo …pe…


pli: katamo ca, bhikkhave, asaṅkhatagāmimaggo?


pli: Idha, bhikkhave, bhikkhu vīriyasamādhipadhānasaṅkhārasamannāgataṁ iddhipādaṁ bhāveti.


pli: Idha, bhikkhave, bhikkhu cittasamādhipadhānasaṅkhārasamannāgataṁ iddhipādaṁ bhāveti.


pli: Idha, bhikkhave, bhikkhu vīmaṁsasamādhipadhānasaṅkhārasamannāgataṁ iddhipādaṁ bhāveti. Ayaṁ vuccati, bhikkhave, asaṅkhatagāmimaggo …pe….


pli: Idha, bhikkhave, bhikkhu saddhindriyaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Idha, bhikkhave, bhikkhu vīriyindriyaṁ bhāveti vivekanissitaṁ …pe…


pli: Idha, bhikkhave, bhikkhu satindriyaṁ bhāveti …pe…


pli: Idha, bhikkhave, bhikkhu samādhindriyaṁ bhāveti …pe…


pli: ayaṁ vuccati, bhikkhave, asaṅkhatagāmimaggo …pe…


pli: Idha, bhikkhave, bhikkhu paññindriyaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ. Ayaṁ vuccati, bhikkhave, asaṅkhatagāmimaggo …pe….


pli: Katamo ca, bhikkhave, asaṅkhatagāmimaggo?


pli: Idha, bhikkhave, bhikkhu saddhābalaṁ bhāveti vivekanissitaṁ …pe…


pli: Idha, bhikkhave, bhikkhu vīriyabalaṁ bhāveti …pe…


pli: Idha, bhikkhave, bhikkhu satibalaṁ bhāveti …pe…


pli: Idha, bhikkhave, bhikkhu samādhibalaṁ bhāveti …pe…


pli: Idha, bhikkhave, bhikkhu paññābalaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ. Ayaṁ vuccati, bhikkhave, asaṅkhatagāmimaggo …pe….


pli: Idha, bhikkhave, bhikkhu satisambojjhaṅgaṁ bhāveti vivekanissitaṁ …pe…


pli: katamo ca, bhikkhave, asaṅkhatagāmimaggo?


pli: Idha, bhikkhave, bhikkhu dhammavicayasambojjhaṅgaṁ bhāveti …pe…


pli: vīriyasambojjhaṅgaṁ bhāveti …pe…


pli: pītisambojjhaṅgaṁ bhāveti …pe…


pli: passaddhisambojjhaṅgaṁ bhāveti …pe…


pli: samādhisambojjhaṅgaṁ bhāveti …pe…


pli: upekkhāsambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ. Ayaṁ vuccati, bhikkhave, asaṅkhatagāmimaggo …pe….


pli: Idha, bhikkhave, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Ayaṁ vuccati, bhikkhave, asaṅkhatagāmimaggo …pe…


pli: Idha, bhikkhave, bhikkhu sammāsaṅkappaṁ bhāveti …pe…


pli: sammāvācaṁ bhāveti …pe…


pli: sammākammantaṁ bhāveti …pe…


pli: sammāājīvaṁ bhāveti …pe…


pli: sammāvāyāmaṁ bhāveti …pe…


pli: sammāsatiṁ bhāveti …pe…


pli: asaṅkhatañca vo, bhikkhave, desessāmi asaṅkhatagāmiñca maggaṁ.


pli: Taṁ suṇātha.


pli: Katamañca, bhikkhave, asaṅkhataṁ …pe…?


pli: Katamo ca, bhikkhave, asaṅkhatagāmimaggo?


pli: Idha, bhikkhave, bhikkhu sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Ayaṁ vuccati, bhikkhave, asaṅkhatagāmimaggo.


pli: Iti kho, bhikkhave, desitaṁ vo mayā asaṅkhataṁ, desito asaṅkhatagāmimaggo.


pli: Yaṁ, bhikkhave, satthārā karaṇīyaṁ sāvakānaṁ hitesinā anukampakena anukampaṁ upādāya, kataṁ vo taṁ mayā.


pli: Etāni, bhikkhave, rukkhamūlāni, etāni suññāgārāni. Jhāyatha, bhikkhave, mā pamādattha; mā pacchā vippaṭisārino ahuvattha. Ayaṁ vo amhākaṁ anusāsanī”ti.


pli: Paṭhamaṁ.


title_pli: Saṁyutta Nikāya 43.13 2. Dutiyavagga

pli: Saṁyutta Nikāya 43.13


pli: 2. Dutiyavagga


pli: Anatasutta


pli: “Anatañca vo, bhikkhave, desessāmi, anatagāmiñca maggaṁ.


pli: Katamañca, bhikkhave, anataṁ …pe…”.


pli: (Yathā asaṅkhataṁ tathā vitthāretabbaṁ.)


pli: Dutiyaṁ.


title_pli: Saṁyutta Nikāya 43.14–43 2. Dutiyavagga

pli: Saṁyutta Nikāya 43.14–43


pli: Anāsavādisutta


pli: “Anāsavañca vo, bhikkhave, desessāmi anāsavagāmiñca maggaṁ.


pli: Taṁ suṇātha. Katamañca, bhikkhave, anāsavaṁ …pe….


title_pli: Saccañca vo, bhikkhave, desessāmi saccagāmiñca maggaṁ. Taṁ suṇātha. Katamañca, bhikkhave, saccaṁ …pe….


pli: Taṁ suṇātha. Katamañca, bhikkhave, saccaṁ …pe….


title_pli: Pārañca vo, bhikkhave, desessāmi pāragāmiñca maggaṁ. Taṁ suṇātha. Katamañca, bhikkhave, pāraṁ …pe….


pli: Taṁ suṇātha. Katamañca, bhikkhave, pāraṁ …pe….


title_pli: Nipuṇañca vo, bhikkhave, desessāmi nipuṇagāmiñca maggaṁ. Taṁ suṇātha. Katamañca, bhikkhave, nipuṇaṁ …pe….


pli: Taṁ suṇātha. Katamañca, bhikkhave, nipuṇaṁ …pe….


title_pli: Sududdasañca vo, bhikkhave, desessāmi sududdasagāmiñca maggaṁ. Taṁ suṇātha. Katamañca, bhikkhave, sududdasaṁ …pe….


pli: Taṁ suṇātha. Katamañca, bhikkhave, sududdasaṁ …pe….


title_pli: Ajajjarañca vo, bhikkhave, desessāmi ajajjaragāmiñca maggaṁ. Taṁ suṇātha. Katamañca, bhikkhave, ajajjaraṁ …pe….


pli: Taṁ suṇātha. Katamañca, bhikkhave, ajajjaraṁ …pe….


title_pli: Saṁyutta Nikāya 43.2 1. Paṭhamavagga

pli: Saṁyutta Nikāya 43.2


pli: 1. Paṭhamavagga


pli: Samathavipassanāsutta


pli: “Asaṅkhatañca vo, bhikkhave, desessāmi asaṅkhatagāmiñca maggaṁ.


pli: Taṁ suṇātha.


pli: Katamañca, bhikkhave, asaṅkhataṁ?


pli: Yo, bhikkhave, rāgakkhayo dosakkhayo mohakkhayo—


pli: idaṁ vuccati, bhikkhave, asaṅkhataṁ.


pli: Katamo ca, bhikkhave, asaṅkhatagāmimaggo?


pli: Samatho ca vipassanā ca.


pli: Ayaṁ vuccati, bhikkhave, asaṅkhatagāmimaggo …pe….


pli: Dutiyaṁ.


title_pli: Dhuvañca vo, bhikkhave, desessāmi dhuvagāmiñca maggaṁ. Taṁ suṇātha. Katamañca, bhikkhave, dhuvaṁ …pe….


pli: Taṁ suṇātha. Katamañca, bhikkhave, dhuvaṁ …pe….


title_pli: Apalokitañca vo, bhikkhave, desessāmi apalokitagāmiñca maggaṁ. Taṁ suṇātha. Katamañca, bhikkhave, apalokitaṁ …pe….


pli: Taṁ suṇātha. Katamañca, bhikkhave, apalokitaṁ …pe….


title_pli: Anidassanañca vo, bhikkhave, desessāmi anidassanagāmiñca maggaṁ. Taṁ suṇātha. Katamañca, bhikkhave, anidassanaṁ …pe….


pli: Taṁ suṇātha. Katamañca, bhikkhave, anidassanaṁ …pe….


title_pli: Nippapañcañca vo, bhikkhave, desessāmi nippapañcagāmiñca maggaṁ. Taṁ suṇātha.


pli: Katamañca, bhikkhave, nippapañcaṁ …pe…?


title_pli: Santañca vo, bhikkhave, desessāmi santagāmiñca maggaṁ. Taṁ suṇātha. Katamañca, bhikkhave, santaṁ …pe….


pli: Taṁ suṇātha. Katamañca, bhikkhave, santaṁ …pe….


title_pli: Amatañca vo, bhikkhave, desessāmi amatagāmiñca maggaṁ. Taṁ suṇātha. Katamañca, bhikkhave, amataṁ …pe….


pli: Taṁ suṇātha. Katamañca, bhikkhave, amataṁ …pe….


title_pli: Paṇītañca vo, bhikkhave, desessāmi paṇītagāmiñca maggaṁ. Taṁ suṇātha. Katamañca, bhikkhave, paṇītaṁ …pe….


pli: Taṁ suṇātha. Katamañca, bhikkhave, paṇītaṁ …pe….


title_pli: Sivañca vo, bhikkhave, desessāmi sivagāmiñca maggaṁ. Taṁ suṇātha. Katamañca, bhikkhave, sivaṁ …pe….


pli: Taṁ suṇātha. Katamañca, bhikkhave, sivaṁ …pe….


title_pli: Khemañca vo, bhikkhave, desessāmi khemagāmiñca maggaṁ. Taṁ suṇātha. Katamañca, bhikkhave, khemaṁ …pe….


pli: Taṁ suṇātha. Katamañca, bhikkhave, khemaṁ …pe….


title_pli: Taṇhākkhayañca vo, bhikkhave, desessāmi taṇhākkhayagāmiñca maggaṁ. Taṁ suṇātha.


pli: Taṁ suṇātha.


pli: Katamañca, bhikkhave, taṇhākkhayaṁ …pe…?


title_pli: Saṁyutta Nikāya 43.3 1. Paṭhamavagga

pli: Saṁyutta Nikāya 43.3


pli: 1. Paṭhamavagga


pli: Savitakkasavicārasutta


pli: “Katamo ca, bhikkhave, asaṅkhatagāmimaggo?


pli: Savitakkasavicāro samādhi, avitakkavicāramatto samādhi, avitakkaavicāro samādhi—ayaṁ vuccati, bhikkhave, asaṅkhatagāmimaggo …pe….


pli: Tatiyaṁ.


title_pli: Acchariyañca vo, bhikkhave, desessāmi acchariyagāmiñca maggaṁ. Taṁ suṇātha. Katamañca, bhikkhave, acchariyaṁ …pe….


pli: Taṁ suṇātha. Katamañca, bhikkhave, acchariyaṁ …pe….


title_pli: Abbhutañca vo, bhikkhave, desessāmi abbhutagāmiñca maggaṁ. Taṁ suṇātha. Katamañca, bhikkhave, abbhutaṁ …pe….


pli: Taṁ suṇātha. Katamañca, bhikkhave, abbhutaṁ …pe….


title_pli: Anītikañca vo, bhikkhave, desessāmi anītikagāmiñca maggaṁ. Taṁ suṇātha. Katamañca, bhikkhave, anītikaṁ …pe….


pli: Taṁ suṇātha. Katamañca, bhikkhave, anītikaṁ …pe….


title_pli: Anītikadhammañca vo, bhikkhave, desessāmi anītikadhammagāmiñca maggaṁ. Taṁ suṇātha. Katamañca, bhikkhave, anītikadhammaṁ


pli: Taṁ suṇātha. Katamañca, bhikkhave, anītikadhammaṁ …pe….


title_pli: Nibbānañca vo, bhikkhave, desessāmi nibbānagāmiñca maggaṁ. Taṁ suṇātha. Katamañca, bhikkhave, nibbānaṁ …pe….


pli: Taṁ suṇātha. Katamañca, bhikkhave, nibbānaṁ …pe….


title_pli: Abyābajjhañca vo, bhikkhave, desessāmi abyābajjhagāmiñca maggaṁ. Taṁ suṇātha. Katamañca, bhikkhave, abyābajjhaṁ …pe….


pli: Taṁ suṇātha. Katamañca, bhikkhave, abyābajjhaṁ …pe….


title_pli: Virāgañca vo, bhikkhave, desessāmi virāgagāmiñca maggaṁ. Taṁ suṇātha.


pli: Katamo ca, bhikkhave, virāgo …pe…?


title_pli: Suddhiñca vo, bhikkhave, desessāmi suddhigāmiñca maggaṁ. Taṁ suṇātha. Katamā ca, bhikkhave, suddhi …pe….


pli: Taṁ suṇātha. Katamā ca, bhikkhave, suddhi …pe….


title_pli: Muttiñca vo, bhikkhave, desessāmi muttigāmiñca maggaṁ. Taṁ suṇātha. Katamā ca, bhikkhave, mutti …pe….


pli: Taṁ suṇātha. Katamā ca, bhikkhave, mutti …pe….


title_pli: Anālayañca vo, bhikkhave, desessāmi anālayagāmiñca maggaṁ. Taṁ suṇātha. Katamo ca, bhikkhave, anālayo …pe….


pli: Taṁ suṇātha. Katamo ca, bhikkhave, anālayo …pe….


title_pli: Saṁyutta Nikāya 43.4 1. Paṭhamavagga

pli: Saṁyutta Nikāya 43.4


pli: Suññatasamādhisutta


pli: Suññato samādhi, animitto samādhi, appaṇihito samādhi—ayaṁ vuccati, bhikkhave, asaṅkhatagāmimaggo …pe….


pli: Catutthaṁ.


title_pli: Dīpañca vo, bhikkhave, desessāmi dīpagāmiñca maggaṁ. Taṁ suṇātha. Katamañca, bhikkhave, dīpaṁ …pe….


pli: Taṁ suṇātha. Katamañca, bhikkhave, dīpaṁ …pe….


title_pli: Leṇañca vo, bhikkhave, desessāmi leṇagāmiñca maggaṁ. Taṁ suṇātha. Katamañca, bhikkhave, leṇaṁ …pe….


pli: Taṁ suṇātha. Katamañca, bhikkhave, leṇaṁ …pe….


title_pli: Tāṇañca vo, bhikkhave, desessāmi tāṇagāmiñca maggaṁ. Taṁ suṇātha. Katamañca, bhikkhave, tāṇaṁ …pe….


pli: Taṁ suṇātha. Katamañca, bhikkhave, tāṇaṁ …pe….


title_pli: Saraṇañca vo, bhikkhave, desessāmi saraṇagāmiñca maggaṁ. Taṁ suṇātha. Katamañca, bhikkhave, saraṇaṁ …pe….


pli: Taṁ suṇātha. Katamañca, bhikkhave, saraṇaṁ …pe….


pli: Bāttiṁsatimaṁ.


title_pli: Saṁyutta Nikāya 43.44 2. Dutiyavagga

pli: Saṁyutta Nikāya 43.44


pli: 2. Dutiyavagga


pli: Parāyanasutta


pli: “Parāyanañca vo, bhikkhave, desessāmi parāyanagāmiñca maggaṁ.


pli: Taṁ suṇātha.


pli: Katamañca, bhikkhave, parāyanaṁ?


pli: Yo, bhikkhave, rāgakkhayo dosakkhayo mohakkhayo—


pli: idaṁ vuccati, bhikkhave, parāyanaṁ.


pli: Katamo ca, bhikkhave, parāyanagāmī maggo?


pli: Kāyagatāsati.


pli: Ayaṁ vuccati, bhikkhave, parāyanagāmimaggo.


pli: Iti kho, bhikkhave, desitaṁ vo mayā parāyanaṁ, desito parāyanagāmimaggo.


pli: Yaṁ, bhikkhave, satthārā karaṇīyaṁ sāvakānaṁ hitesinā anukampakena anukampaṁ upādāya, kataṁ vo taṁ mayā.


pli: Etāni, bhikkhave, rukkhamūlāni, etāni suññāgārāni. Jhāyatha, bhikkhave, mā pamādattha; mā pacchā vippaṭisārino ahuvattha. Ayaṁ vo amhākaṁ anusāsanī”ti.


pli: (Yathā asaṅkhataṁ tathā vitthāretabbaṁ.)


pli: Tettiṁsatimaṁ.


pli: Dutiyo vaggo.


pli: Tassuddānaṁ


pli: Asaṅkhataṁ anataṁ anāsavaṁ,


pli: Saccañca pāraṁ nipuṇaṁ sududdasaṁ;


pli: Ajajjaraṁ dhuvaṁ apalokitaṁ,


pli: Anidassanaṁ nippapañca santaṁ.


pli: Amataṁ paṇītañca sivañca khemaṁ,


pli: Taṇhākkhayo acchariyañca abbhutaṁ;


pli: Anītikaṁ anītikadhammaṁ,


pli: Nibbānametaṁ sugatena desitaṁ.


pli: Abyābajjho virāgo ca,


pli: suddhi mutti anālayo;


pli: Dīpo leṇañca tāṇañca,


pli: saraṇañca parāyananti.


pli: Asaṅkhatasaṁyuttaṁ samattaṁ.


title_pli: Saṁyutta Nikāya 43.5 1. Paṭhamavagga

pli: Saṁyutta Nikāya 43.5


pli: 1. Paṭhamavagga


pli: Satipaṭṭhānasutta


pli: “Katamo ca, bhikkhave, asaṅkhatagāmimaggo?


pli: Cattāro satipaṭṭhānā. Ayaṁ vuccati, bhikkhave, asaṅkhatagāmimaggo …pe….


pli: Pañcamaṁ.


title_pli: Saṁyutta Nikāya 43.6 1. Paṭhamavagga

pli: Saṁyutta Nikāya 43.6


pli: Sammappadhānasutta


pli: Cattāro sammappadhānā. Ayaṁ vuccati, bhikkhave, asaṅkhatagāmimaggo …pe….


pli: Chaṭṭhaṁ.


title_pli: Saṁyutta Nikāya 43.7 1. Paṭhamavagga

pli: Saṁyutta Nikāya 43.7


pli: Iddhipādasutta


pli: Cattāro iddhipādā. Ayaṁ vuccati, bhikkhave, asaṅkhatagāmimaggo …pe….


pli: Sattamaṁ.


title_pli: Saṁyutta Nikāya 43.8 1. Paṭhamavagga

pli: Saṁyutta Nikāya 43.8


pli: Indriyasutta


pli: Pañcindriyāni. Ayaṁ vuccati, bhikkhave, asaṅkhatagāmimaggo …pe….


pli: Aṭṭhamaṁ.


title_pli: Saṁyutta Nikāya 43.9 1. Paṭhamavagga

pli: Saṁyutta Nikāya 43.9


pli: 1. Paṭhamavagga


pli: Balasutta


pli: “Katamo ca, bhikkhave, asaṅkhatagāmimaggo?


pli: Pañca balāni. Ayaṁ vuccati, bhikkhave, asaṅkhatagāmimaggo …pe….


pli: Navamaṁ.


title_pli: Saṁyutta Nikāya 44.1 1. Abyākatavagga

pli: Saṁyutta Nikāya 44.1


pli: 1. Abyākatavagga


pli: Khemāsutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena khemā bhikkhunī kosalesu cārikaṁ caramānā antarā ca sāvatthiṁ antarā ca sāketaṁ toraṇavatthusmiṁ vāsaṁ upagatā hoti.


pli: Atha kho rājā pasenadi kosalo sāketā sāvatthiṁ gacchanto, antarā ca sāketaṁ antarā ca sāvatthiṁ toraṇavatthusmiṁ ekarattivāsaṁ upagacchi.


pli: Atha kho rājā pasenadi kosalo aññataraṁ purisaṁ āmantesi:


pli: “ehi tvaṁ, ambho purisa, toraṇavatthusmiṁ tathārūpaṁ samaṇaṁ vā brāhmaṇaṁ vā jāna yamahaṁ ajja payirupāseyyan”ti.


pli: “Evaṁ, devā”ti kho so puriso rañño pasenadissa kosalassa paṭissutvā kevalakappaṁ toraṇavatthuṁ āhiṇḍanto nāddasa tathārūpaṁ samaṇaṁ vā brāhmaṇaṁ vā yaṁ rājā pasenadi kosalo payirupāseyya.


pli: Addasā kho so puriso khemaṁ bhikkhuniṁ toraṇavatthusmiṁ vāsaṁ upagataṁ.


pli: Disvāna yena rājā pasenadi kosalo tenupasaṅkami; upasaṅkamitvā rājānaṁ pasenadiṁ kosalaṁ etadavoca:


pli: “Natthi kho, deva, toraṇavatthusmiṁ tathārūpo samaṇo vā brāhmaṇo vā yaṁ devo payirupāseyya.


pli: Atthi ca kho, deva, khemā nāma bhikkhunī, tassa bhagavato sāvikā arahato sammāsambuddhassa.


pli: Tassā kho pana ayyāya evaṁ kalyāṇo kittisaddo abbhuggato:


pli: ‘paṇḍitā, viyattā medhāvinī bahussutā cittakathā kalyāṇapaṭibhānā’ti.


pli: Taṁ devo payirupāsatū”ti.


pli: Atha kho rājā pasenadi kosalo yena khemā bhikkhunī tenupasaṅkami; upasaṅkamitvā khemaṁ bhikkhuniṁ abhivādetvā ekamantaṁ nisīdi. Ekamantaṁ nisinno kho rājā pasenadi kosalo khemaṁ bhikkhuniṁ etadavoca:


pli: “kiṁ nu kho, ayye, hoti tathāgato paraṁ maraṇā”ti?


pli: “Abyākataṁ kho etaṁ, mahārāja, bhagavatā:


pli: ‘hoti tathāgato paraṁ maraṇā’”ti.


pli: “Kiṁ panayye, na hoti tathāgato paraṁ maraṇā”ti?


pli: “Etampi kho, mahārāja, abyākataṁ bhagavatā:


pli: ‘na hoti tathāgato paraṁ maraṇā’”ti.


pli: “Kiṁ nu kho, ayye, hoti ca na ca hoti tathāgato paraṁ maraṇā”ti?


pli: ‘hoti ca na ca hoti tathāgato paraṁ maraṇā’”ti.


pli: “Kiṁ panayye, neva hoti na na hoti tathāgato paraṁ maraṇā”ti.


pli: ‘neva hoti na na hoti tathāgato paraṁ maraṇā’”ti.


pli: “‘Kiṁ nu kho, ayye, hoti tathāgato paraṁ maraṇā’ti, iti puṭṭhā samānā:


pli: ‘abyākataṁ kho etaṁ, mahārāja, bhagavatā—


pli: hoti tathāgato paraṁ maraṇā’ti vadesi.


pli: ‘Kiṁ panayye, na hoti tathāgato paraṁ maraṇā’ti iti puṭṭhā samānā:


pli: ‘etampi kho, mahārāja, abyākataṁ bhagavatā—


pli: na hoti tathāgato paraṁ maraṇā’ti vadesi.


pli: ‘Kiṁ nu kho, ayye, hoti ca na ca hoti tathāgato paraṁ maraṇā’ti iti puṭṭhā samānā:


pli: hoti ca na ca hoti tathāgato paraṁ maraṇā’ti vadesi.


pli: ‘Kiṁ panayye, neva hoti na na hoti tathāgato paraṁ maraṇā’ti iti puṭṭhā samānā:


pli: neva hoti na na hoti tathāgato paraṁ maraṇā’ti vadesi.


pli: Ko nu kho, ayye, hetu, ko paccayo yenetaṁ abyākataṁ bhagavatā”ti?


pli: “Tena hi, mahārāja, taññevettha paṭipucchissāmi. Yathā te khameyya tathā naṁ byākareyyāsi.


pli: Taṁ kiṁ maññasi, mahārāja,


pli: atthi te koci gaṇako vā muddiko vā saṅkhāyako vā yo pahoti gaṅgāya vālukaṁ gaṇetuṁ—


pli: ettakā vālukā iti vā, ettakāni vālukasatāni iti vā, ettakāni vālukasahassāni iti vā, ettakāni vālukasatasahassāni iti vā”ti?


pli: “No hetaṁ, ayye”.


pli: “Atthi pana te koci gaṇako vā muddiko vā saṅkhāyako vā yo pahoti mahāsamudde udakaṁ gaṇetuṁ—


pli: ettakāni udakāḷhakāni iti vā, ettakāni udakāḷhakasatāni iti vā, ettakāni udakāḷhakasahassāni iti vā, ettakāni udakāḷhakasatasahassāni iti vā”ti?


pli: “Taṁ kissa hetu”?


pli: “Mahāyye, samuddo gambhīro appameyyo duppariyogāho”ti.


pli: “Evameva kho, mahārāja, yena rūpena tathāgataṁ paññāpayamāno paññāpeyya taṁ rūpaṁ tathāgatassa pahīnaṁ ucchinnamūlaṁ tālāvatthukataṁ anabhāvaṅkataṁ āyatiṁ anuppādadhammaṁ.


pli: Rūpasaṅkhāyavimutto kho, mahārāja, tathāgato gambhīro appameyyo duppariyogāho—


pli: seyyathāpi mahāsamuddo.


pli: ‘Hoti tathāgato paraṁ maraṇā’tipi na upeti, ‘na hoti tathāgato paraṁ maraṇā’tipi na upeti, ‘hoti ca na ca hoti tathāgato paraṁ maraṇā’tipi na upeti, ‘neva hoti na na hoti tathāgato paraṁ maraṇā’tipi na upeti.


pli: Yāya vedanāya tathāgataṁ paññāpayamāno paññāpeyya, sā vedanā tathāgatassa pahīnā ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Vedanāsaṅkhāyavimutto, mahārāja, tathāgato gambhīro appameyyo duppariyogāho—


pli: Yāya saññāya tathāgataṁ …pe…


pli: yehi saṅkhārehi tathāgataṁ paññāpayamāno paññāpeyya, te saṅkhārā tathāgatassa pahīnā ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Saṅkhārasaṅkhāyavimutto kho, mahārāja, tathāgato gambhīro appameyyo duppariyogāho—


pli: Yena viññāṇena tathāgataṁ paññāpayamāno paññāpeyya taṁ viññāṇaṁ tathāgatassa pahīnaṁ ucchinnamūlaṁ tālāvatthukataṁ anabhāvaṅkataṁ āyatiṁ anuppādadhammaṁ.


pli: Viññāṇasaṅkhāyavimutto kho, mahārāja, tathāgato gambhīro appameyyo duppariyogāho—


pli: ‘Hoti tathāgato paraṁ maraṇā’tipi na upeti, ‘na hoti tathāgato paraṁ maraṇā’tipi na upeti, ‘hoti ca na ca hoti tathāgato paraṁ maraṇā’tipi na upeti, ‘neva hoti na na hoti tathāgato paraṁ maraṇā’tipi na upetī”ti.


pli: Atha kho rājā pasenadi kosalo khemāya bhikkhuniyā bhāsitaṁ abhinanditvā anumoditvā uṭṭhāyāsanā khemaṁ bhikkhuniṁ abhivādetvā padakkhiṇaṁ katvā pakkāmi.


pli: Atha kho rājā pasenadi kosalo aparena samayena yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho rājā pasenadi kosalo bhagavantaṁ etadavoca:


pli: “kiṁ nu kho, bhante, hoti tathāgato paraṁ maraṇā”ti?


pli: “Abyākataṁ kho etaṁ, mahārāja, mayā:


pli: ‘hoti tathāgato paraṁ maraṇā’”ti.


pli: “Kiṁ pana, bhante, na hoti tathāgato paraṁ maraṇā”ti?


pli: “Etampi kho, mahārāja, abyākataṁ mayā:


pli: ‘na hoti tathāgato paraṁ maraṇā’”ti.


pli: “Kiṁ nu kho, bhante, hoti ca na ca hoti tathāgato paraṁ maraṇā”ti?


pli: ‘hoti ca na ca hoti tathāgato paraṁ maraṇā’”ti.


pli: “Kiṁ pana, bhante, neva hoti na na hoti tathāgato paraṁ maraṇā”ti?


pli: ‘neva hoti na na hoti tathāgato paraṁ maraṇā’”ti.


pli: “‘Kiṁ nu kho, bhante, hoti tathāgato paraṁ maraṇā’ti iti puṭṭho samāno:


pli: ‘abyākataṁ kho etaṁ, mahārāja, mayā—hoti tathāgato paraṁ maraṇā’ti vadesi …pe….


pli: “‘Kiṁ pana, bhante, neva hoti na na hoti tathāgato paraṁ maraṇā’ti iti puṭṭho samāno:


pli: ‘etampi kho, mahārāja, abyākataṁ mayā—


pli: neva hoti na na hoti tathāgato paraṁ maraṇā’ti vadesi.


pli: Ko nu kho, bhante, hetu, ko paccayo, yenetaṁ abyākataṁ bhagavatā”ti?


pli: “Tena hi, mahārāja, taññevettha paṭipucchissāmi. Yathā te khameyya tathā naṁ byākareyyāsi.


pli: Taṁ kiṁ maññasi, mahārāja, atthi te koci gaṇako vā muddiko vā saṅkhāyako vā yo pahoti gaṅgāya vālukaṁ gaṇetuṁ—


pli: ettakā vālukā iti vā …pe… ettakāni vālukasatasahassāni iti vā”ti?


pli: “No hetaṁ, bhante”.


pli: “Atthi pana te koci gaṇako vā muddiko vā saṅkhāyako vā yo pahoti mahāsamudde udakaṁ gaṇetuṁ—


pli: ettakāni udakāḷhakāni iti vā …pe… ettakāni udakāḷhakasatasahassāni iti vā”ti?


pli: “Taṁ kissa hetu”?


pli: “Mahā, bhante, samuddo gambhīro appameyyo duppariyogāho.


pli: Evameva kho, mahārāja, yena rūpena tathāgataṁ paññāpayamāno paññāpeyya, taṁ rūpaṁ tathāgatassa pahīnaṁ ucchinnamūlaṁ tālāvatthukataṁ anabhāvaṅkataṁ āyatiṁ anuppādadhammaṁ.


pli: Rūpasaṅkhāyavimutto kho, mahārāja, tathāgato gambhīro appameyyo duppariyogāho—


pli: seyyathāpi mahāsamuddo.


pli: ‘Hoti tathāgato paraṁ maraṇā’tipi na upeti …pe…


pli: ‘neva hoti na na hoti tathāgato paraṁ maraṇā’tipi na upeti.


pli: Yāya vedanāya …pe…


pli: yāya saññāya …pe… yehi saṅkhārehi …pe….


pli: Yena viññāṇena tathāgataṁ paññāpayamāno paññāpeyya, taṁ viññāṇaṁ tathāgatassa pahīnaṁ ucchinnamūlaṁ tālāvatthukataṁ anabhāvaṅkataṁ āyatiṁ anuppādadhammaṁ.


pli: Viññāṇasaṅkhāyavimutto kho, mahārāja, tathāgato gambhīro appameyyo duppariyogāho—


pli: ‘Hoti tathāgato paraṁ maraṇā’tipi na upeti, ‘na hoti tathāgato paraṁ maraṇā’tipi na upeti, ‘hoti ca na ca hoti tathāgato paraṁ maraṇā’tipi na upeti, ‘neva hoti na na hoti tathāgato paraṁ maraṇā’tipi na upetī”ti.


pli: “Acchariyaṁ, bhante, abbhutaṁ, bhante.


pli: Yatra hi nāma satthu ceva sāvikāya ca atthena attho byañjanena byañjanaṁ saṁsandissati, samessati, na virodhayissati yadidaṁ aggapadasmiṁ.


pli: Ekamidāhaṁ, bhante, samayaṁ khemaṁ bhikkhuniṁ upasaṅkamitvā etamatthaṁ apucchiṁ.


pli: Sāpi me ayyā etehi padehi etehi byañjanehi etamatthaṁ byākāsi, seyyathāpi bhagavā.


pli: Acchariyaṁ, bhante, abbhutaṁ, bhante.


pli: Handa dāni mayaṁ, bhante, gacchāma.


pli: Bahukiccā mayaṁ bahukaraṇīyā”ti.


pli: “Yassadāni tvaṁ, mahārāja, kālaṁ maññasī”ti.


pli: Atha kho rājā pasenadi kosalo bhagavato bhāsitaṁ abhinanditvā anumoditvā uṭṭhāyāsanā bhagavantaṁ abhivādetvā padakkhiṇaṁ katvā pakkāmīti.


pli: Paṭhamaṁ.


title_pli: Saṁyutta Nikāya 44.10 1. Abyākatavagga

pli: Saṁyutta Nikāya 44.10


pli: 1. Abyākatavagga


pli: Ānandasutta


pli: Atha kho vacchagotto paribbājako yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho vacchagotto paribbājako bhagavantaṁ etadavoca:


pli: “kiṁ nu kho, bho gotama, atthattā”ti?


pli: Evaṁ vutte, bhagavā tuṇhī ahosi.


pli: “Kiṁ pana, bho gotama, natthattā”ti?


pli: Dutiyampi kho bhagavā tuṇhī ahosi.


pli: Atha kho vacchagotto paribbājako uṭṭhāyāsanā pakkāmi.


pli: Atha kho āyasmā ānando acirapakkante vacchagotte paribbājake bhagavantaṁ etadavoca:


pli: “kiṁ nu kho, bhante, bhagavā vacchagottassa paribbājakassa pañhaṁ puṭṭho na byākāsī”ti?


pli: “Ahañcānanda, vacchagottassa paribbājakassa ‘atthattā’ti puṭṭho samāno ‘atthattā’ti byākareyyaṁ, ye te, ānanda, samaṇabrāhmaṇā sassatavādā tesametaṁ saddhiṁ abhavissa.


pli: Ahañcānanda, vacchagottassa paribbājakassa ‘natthattā’ti puṭṭho samāno ‘natthattā’ti byākareyyaṁ, ye te, ānanda, samaṇabrāhmaṇā ucchedavādā tesametaṁ saddhiṁ abhavissa.


pli: Ahañcānanda, vacchagottassa paribbājakassa ‘atthattā’ti puṭṭho samāno ‘atthattā’ti byākareyyaṁ, api nu me taṁ, ānanda, anulomaṁ abhavissa ñāṇassa uppādāya:


pli: ‘sabbe dhammā anattā’”ti?


pli: “No hetaṁ, bhante”.


pli: “Ahañcānanda, vacchagottassa paribbājakassa ‘natthattā’ti puṭṭho samāno ‘natthattā’ti byākareyyaṁ, sammūḷhassa, ānanda, vacchagottassa paribbājakassa bhiyyo sammohāya abhavissa:


pli: ‘ahuvā me nūna pubbe attā, so etarahi natthī’”ti.


pli: Dasamaṁ.


title_pli: Saṁyutta Nikāya 44.11 1. Abyākatavagga

pli: Saṁyutta Nikāya 44.11


pli: 1. Abyākatavagga


pli: Sabhiyakaccānasutta


pli: Ekaṁ samayaṁ āyasmā sabhiyo kaccāno ñātike viharati giñjakāvasathe.


pli: Atha kho vacchagotto paribbājako yenāyasmā sabhiyo kaccāno tenupasaṅkami; upasaṅkamitvā āyasmatā sabhiyena kaccānena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho vacchagotto paribbājako āyasmantaṁ sabhiyaṁ kaccānaṁ etadavoca:


pli: “kiṁ nu kho bho, kaccāna, hoti tathāgato paraṁ maraṇā”ti?


pli: “Abyākataṁ kho etaṁ, vaccha, bhagavatā:


pli: ‘hoti tathāgato paraṁ maraṇā’”ti.


pli: “Kiṁ pana, bho kaccāna, na hoti tathāgato paraṁ maraṇā”ti?


pli: “Etampi kho, vaccha, abyākataṁ bhagavatā:


pli: ‘na hoti tathāgato paraṁ maraṇā’”ti.


pli: “Kiṁ nu kho, bho kaccāna, hoti ca na ca hoti tathāgato paraṁ maraṇā”ti?


pli: ‘hoti ca na ca hoti tathāgato paraṁ maraṇā’”ti.


pli: “Kiṁ pana, bho kaccāna, neva hoti na na hoti tathāgato paraṁ maraṇā”ti?


pli: ‘neva hoti na na hoti tathāgato paraṁ maraṇā’”ti.


pli: “‘Kiṁ nu kho, bho kaccāna, hoti tathāgato paraṁ maraṇā’ti, iti puṭṭho samāno:


pli: ‘abyākataṁ kho etaṁ, vaccha, bhagavatā—


pli: hoti tathāgato paraṁ maraṇā’ti vadesi.


pli: ‘Kiṁ pana, bho kaccāna, na hoti tathāgato paraṁ maraṇā’ti, iti puṭṭho samāno:


pli: na hoti tathāgato paraṁ maraṇā’ti vadesi.


pli: ‘Kiṁ nu kho, bho kaccāna, hoti ca na ca hoti tathāgato paraṁ maraṇā’ti, iti puṭṭho samāno:


pli: hoti ca na ca hoti tathāgato paraṁ maraṇā’ti vadesi.


pli: ‘Kiṁ pana, bho kaccāna, neva hoti na na hoti tathāgato paraṁ maraṇā’ti, iti puṭṭho samāno:


pli: ‘etampi kho, vaccha, abyākataṁ bhagavatā—


pli: neva hoti na na hoti tathāgato paraṁ maraṇā’ti vadesi.


pli: Ko nu kho, bho kaccāna, hetu, ko paccayo, yenetaṁ abyākataṁ samaṇena gotamenā”ti?


pli: “Yo ca, vaccha, hetu, yo ca paccayo paññāpanāya rūpīti vā arūpīti vā saññīti vā asaññīti vā nevasaññīnāsaññīti vā, so ca hetu, so ca paccayo sabbena sabbaṁ sabbathā sabbaṁ aparisesaṁ nirujjheyya.


pli: Kena naṁ paññāpayamāno paññāpeyya rūpīti vā arūpīti vā saññīti vā asaññīti vā nevasaññīnāsaññīti vā”ti.


pli: “Kīvaciraṁ pabbajitosi, bho kaccānā”ti?


pli: “Naciraṁ, āvuso, tīṇi vassānī”ti.


pli: “Yassapassa, āvuso, etamettakena ettakameva tampassa bahu, ko pana vādo evaṁ abhikkante”ti.


pli: Ekādasamaṁ.


pli: Abyākatavaggo paṭhamo.


pli: Tassuddānaṁ


pli: Khemātherī anurādho,


pli: sāriputtoti koṭṭhiko;


pli: Moggallāno ca vaccho ca,


pli: kutūhalasālānando;


pli: Sabhiyo ekādasamanti.


pli: Abyākatasaṁyuttaṁ samattaṁ.


pli: Saḷāyatanavedanā,


pli: mātugāmo jambukhādako;


pli: Sāmaṇḍako moggallāno,


pli: citto gāmaṇi saṅkhataṁ;


pli: Abyākatanti dasadhāti.


pli: Saḷāyatanavaggo catuttho.


pli: Saḷāyatanavaggasaṁyuttapāḷi niṭṭhitā.


title_pli: Saṁyutta Nikāya 44.2 1. Abyākatavagga

pli: Saṁyutta Nikāya 44.2


pli: 1. Abyākatavagga


pli: Anurādhasutta


pli: Ekaṁ samayaṁ bhagavā vesāliyaṁ viharati mahāvane kūṭāgārasālāyaṁ.


pli: Tena kho pana samayena āyasmā anurādho bhagavato avidūre araññakuṭikāyaṁ viharati.


pli: Atha kho sambahulā aññatitthiyā paribbājakā yenāyasmā anurādho tenupasaṅkamiṁsu; upasaṅkamitvā āyasmatā anurādhena saddhiṁ sammodiṁsu.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdiṁsu. Ekamantaṁ nisinnā kho te aññatitthiyā paribbājakā āyasmantaṁ anurādhaṁ etadavocuṁ:


pli: “yo so, āvuso anurādha, tathāgato uttamapuriso paramapuriso paramapattipatto, taṁ tathāgato imesu catūsu ṭhānesu paññāpayamāno paññāpeti:


pli: ‘hoti tathāgato paraṁ maraṇā’ti vā, ‘na hoti tathāgato paraṁ maraṇā’ti vā, ‘hoti ca na ca hoti tathāgato paraṁ maraṇā’ti vā, ‘neva hoti na na hoti tathāgato paraṁ maraṇā’ti vā”ti?


pli: “Yo so, āvuso, tathāgato uttamapuriso paramapuriso paramapattipatto, taṁ tathāgato aññatra imehi catūhi ṭhānehi paññāpayamāno paññāpeti:


pli: ‘hoti tathāgato paraṁ maraṇā’ti vā, ‘na hoti tathāgato paraṁ maraṇā’ti vā, ‘hoti ca na ca hoti tathāgato paraṁ maraṇā’ti vā, neva hoti na na hoti tathāgato paraṁ maraṇāti vā”ti.


pli: Evaṁ vutte, te aññatitthiyā paribbājakā āyasmantaṁ anurādhaṁ etadavocuṁ:


pli: “so cāyaṁ bhikkhu navo bhavissati acirapabbajito, thero vā pana bālo abyatto”ti.


pli: Atha kho te aññatitthiyā paribbājakā āyasmantaṁ anurādhaṁ navavādena ca bālavādena ca apasādetvā uṭṭhāyāsanā pakkamiṁsu.


pli: Atha kho āyasmato anurādhassa acirapakkantesu aññatitthiyesu paribbājakesu etadahosi:


pli: “sace kho maṁ te aññatitthiyā paribbājakā uttariṁ puccheyyuṁ,


pli: kathaṁ byākaramāno nu khvāhaṁ tesaṁ aññatitthiyānaṁ paribbājakānaṁ vuttavādī ceva bhagavato assaṁ, na ca bhagavantaṁ abhūtena abbhācikkheyyaṁ, dhammassa cānudhammaṁ byākareyyaṁ, na ca koci sahadhammiko vādānuvādo gārayhaṁ ṭhānaṁ āgaccheyyā”ti?


pli: Atha kho āyasmā anurādho yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā anurādho bhagavantaṁ etadavoca:


pli: “idhāhaṁ, bhante, bhagavato avidūre araññakuṭikāyaṁ viharāmi.


pli: Atha kho, bhante, sambahulā aññatitthiyā paribbājakā yenāhaṁ tenupasaṅkamiṁsu; upasaṅkamitvā mayā saddhiṁ sammodiṁsu.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdiṁsu. Ekamantaṁ nisinnā kho, bhante, te aññatitthiyā paribbājakā maṁ etadavocuṁ:


pli: ‘yo so, āvuso anurādha, tathāgato uttamapuriso paramapuriso paramapattipatto, taṁ tathāgato imesu catūsu ṭhānesu paññāpayamāno paññāpeti:


pli: “hoti tathāgato paraṁ maraṇā”ti vā …pe…


pli: “neva hoti na na hoti tathāgato paraṁ maraṇā”ti vā’ti?


pli: Evaṁ vuttāhaṁ, bhante, te aññatitthiye paribbājake etadavocaṁ:


pli: ‘yo so, āvuso, tathāgato uttamapuriso paramapuriso paramapattipatto, taṁ tathāgato aññatra imehi catūhi ṭhānehi paññāpayamāno paññāpeti:


pli: “neva hoti na na hoti tathāgato paraṁ maraṇā”ti vā’ti.


pli: Evaṁ vutte, bhante, te aññatitthiyā paribbājakā maṁ etadavocuṁ:


pli: ‘so cāyaṁ bhikkhu navo bhavissati acirapabbajito thero vā pana bālo abyatto’ti.


pli: Atha kho maṁ, bhante, te aññatitthiyā paribbājakā navavādena ca bālavādena ca apasādetvā uṭṭhāyāsanā pakkamiṁsu.


pli: Tassa mayhaṁ, bhante, acirapakkantesu tesu aññatitthiyesu paribbājakesu etadahosi:


pli: ‘sace kho maṁ te aññatitthiyā paribbājakā uttariṁ puccheyyuṁ, kathaṁ byākaramāno nu khvāhaṁ tesaṁ aññatitthiyānaṁ paribbājakānaṁ vuttavādī ceva bhagavato assaṁ, na ca bhagavantaṁ abhūtena abbhācikkheyyaṁ, dhammassa cānudhammaṁ byākareyyaṁ, na ca koci sahadhammiko vādānuvādo gārayhaṁ ṭhānaṁ āgaccheyyā’”ti?


pli: “Taṁ kiṁ maññasi, anurādha,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante”.


pli: “Yaṁ panāniccaṁ dukkhaṁ vā taṁ sukhaṁ vā”ti?


pli: “Dukkhaṁ, bhante”.


pli: “Yaṁ panāniccaṁ dukkhaṁ vipariṇāmadhammaṁ, kallaṁ nu taṁ samanupassituṁ:


pli: ‘etaṁ mama, esohamasmi, eso me attā’”ti?


pli: “No hetaṁ, bhante”.


pli: “Vedanā niccā vā aniccā vā”ti?


pli: …pe…


pli: Saññā …pe…


pli: saṅkhārā …pe…


pli: “viññāṇaṁ niccaṁ vā aniccaṁ vā”ti?


pli: “Tasmātiha, anurādha, yaṁ kiñci rūpaṁ atītānāgatapaccuppannaṁ ajjhattaṁ vā bahiddhā vā oḷārikaṁ vā sukhumaṁ vā hīnaṁ vā paṇītaṁ vā yaṁ dūre santike vā, sabbaṁ rūpaṁ ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya daṭṭhabbaṁ.


pli: Yā kāci vedanā atītānāgatapaccuppannā …pe…


pli: yā kāci saññā …pe…


pli: ye keci saṅkhārā …pe…


pli: yaṁ kiñci viññāṇaṁ atītānāgatapaccuppannaṁ ajjhattaṁ vā bahiddhā vā oḷārikaṁ vā sukhumaṁ vā hīnaṁ vā paṇītaṁ vā yaṁ dūre santike vā, sabbaṁ viññāṇaṁ ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya daṭṭhabbaṁ.


pli: Evaṁ passaṁ, anurādha, sutavā ariyasāvako rūpasmimpi nibbindati, vedanāyapi nibbindati, saññāyapi nibbindati, saṅkhāresupi nibbindati, viññāṇasmimpi nibbindati.


pli: Nibbindaṁ virajjati; virāgā vimuccati; vimuttasmiṁ vimuttamiti ñāṇaṁ hoti.


pli: ‘Khīṇā jāti, vusitaṁ brahmacariyaṁ, kataṁ karaṇīyaṁ, nāparaṁ itthattāyā’ti pajānāti.


pli: Taṁ kiṁ maññasi, anurādha,


pli: rūpaṁ tathāgatoti samanupassasī”ti?


pli: “Vedanaṁ tathāgatoti samanupassasī”ti?


pli: “No hetaṁ, bhante”.


pli: “Saññaṁ tathāgatoti samanupassasī”ti?


pli: “Saṅkhāre tathāgatoti samanupassasī”ti?


pli: “Viññāṇaṁ tathāgatoti samanupassasī”ti?


pli: “Taṁ kiṁ maññasi, anurādha,


pli: rūpasmiṁ tathāgatoti samanupassasī”ti?


pli: “Aññatra rūpā tathāgatoti samanupassasī”ti?


pli: “Vedanāya …pe…


pli: aññatra vedanāya …pe…


pli: saññāya …pe…


pli: aññatra saññāya …pe…


pli: saṅkhāresu …pe…


pli: aññatra saṅkhārehi …pe…


pli: “Aññatra viññāṇā tathāgatoti samanupassasī”ti?


pli: rūpaṁ, vedanaṁ, saññaṁ, saṅkhāre, viññāṇaṁ tathāgatoti samanupassasī”ti?


pli: ayaṁ so arūpī avedano asaññī asaṅkhāro aviññāṇo tathāgatoti samanupassasī”ti?


pli: “Ettha ca te, anurādha, diṭṭheva dhamme saccato thetato tathāgate anupalabbhiyamāne kallaṁ nu te taṁ veyyākaraṇaṁ—


pli: yo so, āvuso, tathāgato uttamapuriso paramapuriso paramapattipatto, taṁ tathāgato aññatra imehi catūhi ṭhānehi paññāpayamāno paññāpeti:


pli: ‘hoti tathāgato paraṁ maraṇā’ti vā …pe…


pli: ‘neva hoti na na hoti tathāgato paraṁ maraṇā’ti vā”ti?


pli: “No hetaṁ, bhante”.


pli: “Sādhu sādhu, anurādha.


pli: Pubbe cāhaṁ, anurādha, etarahi ca dukkhañceva paññāpemi dukkhassa ca nirodhan”ti.


pli: Dutiyaṁ.


title_pli: Saṁyutta Nikāya 44.3 1. Abyākatavagga

pli: Saṁyutta Nikāya 44.3


pli: 1. Abyākatavagga


pli: Paṭhamasāriputtakoṭṭhikasutta


pli: Ekaṁ samayaṁ āyasmā ca sāriputto, āyasmā ca mahākoṭṭhiko bārāṇasiyaṁ viharanti isipatane migadāye.


pli: Atha kho āyasmā mahākoṭṭhiko sāyanhasamayaṁ paṭisallānā vuṭṭhito yenāyasmā sāriputto tenupasaṅkami; upasaṅkamitvā āyasmatā sāriputtena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho āyasmā mahākoṭṭhiko āyasmantaṁ sāriputtaṁ etadavoca:


pli: “Kiṁ nu kho, āvuso sāriputta, hoti tathāgato paraṁ maraṇā”ti?


pli: “Abyākataṁ kho etaṁ, āvuso, bhagavatā:


pli: ‘hoti tathāgato paraṁ maraṇā’”ti.


pli: “Kiṁ panāvuso, na hoti tathāgato paraṁ maraṇā”ti?


pli: “Etampi kho, āvuso, abyākataṁ bhagavatā:


pli: ‘na hoti tathāgato paraṁ maraṇā’”ti.


pli: “Kiṁ nu kho, āvuso, hoti ca na ca hoti tathāgato paraṁ maraṇā”ti?


pli: ‘hoti ca na ca hoti tathāgato paraṁ maraṇā’”ti.


pli: “Kiṁ panāvuso, neva hoti na na hoti tathāgato paraṁ maraṇā”ti?


pli: ‘neva hoti na na hoti tathāgato paraṁ maraṇā’”ti.


pli: “‘Kiṁ nu kho, āvuso, hoti tathāgato paraṁ maraṇā’ti iti puṭṭho samāno, ‘abyākataṁ kho etaṁ, āvuso, bhagavatā—


pli: hoti tathāgato paraṁ maraṇā’ti vadesi …pe…


pli: ‘kiṁ panāvuso, neva hoti na na hoti tathāgato paraṁ maraṇā’ti iti puṭṭho samāno:


pli: ‘etampi kho, āvuso, abyākataṁ bhagavatā—


pli: neva hoti na na hoti tathāgato paraṁ maraṇā’ti vadesi.


pli: Ko nu kho, āvuso, hetu, ko paccayo yenetaṁ abyākataṁ bhagavatā”ti?


pli: “Hoti tathāgato paraṁ maraṇāti kho, āvuso, rūpagatametaṁ.


pli: Na hoti tathāgato paraṁ maraṇāti, rūpagatametaṁ.


pli: Hoti ca na ca hoti tathāgato paraṁ maraṇāti, rūpagatametaṁ.


pli: Neva hoti na na hoti tathāgato paraṁ maraṇāti, rūpagatametaṁ.


pli: Hoti tathāgato paraṁ maraṇāti kho, āvuso, vedanāgatametaṁ.


pli: Na hoti tathāgato paraṁ maraṇāti, vedanāgatametaṁ.


pli: Hoti ca na ca hoti tathāgato paraṁ maraṇāti, vedanāgatametaṁ.


pli: Neva hoti na na hoti tathāgato paraṁ maraṇāti, vedanāgatametaṁ.


pli: Hoti tathāgato paraṁ maraṇāti kho, āvuso, saññāgatametaṁ.


pli: Na hoti tathāgato paraṁ maraṇāti, saññāgatametaṁ.


pli: Hoti ca na ca hoti tathāgato paraṁ maraṇāti, saññāgatametaṁ.


pli: Neva hoti na na hoti tathāgato paraṁ maraṇāti, saññāgatametaṁ.


pli: Hoti tathāgato paraṁ maraṇāti kho, āvuso, saṅkhāragatametaṁ.


pli: Na hoti tathāgato paraṁ maraṇāti, saṅkhāragatametaṁ.


pli: Hoti ca na ca hoti tathāgato paraṁ maraṇāti, saṅkhāragatametaṁ.


pli: Neva hoti na na hoti tathāgato paraṁ maraṇāti, saṅkhāragatametaṁ.


pli: Hoti tathāgato paraṁ maraṇāti kho, āvuso, viññāṇagatametaṁ.


pli: Na hoti tathāgato paraṁ maraṇāti, viññāṇagatametaṁ.


pli: Hoti ca na ca hoti tathāgato paraṁ maraṇāti, viññāṇagatametaṁ.


pli: Neva hoti na na hoti tathāgato paraṁ maraṇāti, viññāṇagatametaṁ.


pli: Ayaṁ kho, āvuso, hetu ayaṁ paccayo, yenetaṁ abyākataṁ bhagavatā”ti.


pli: Tatiyaṁ.


title_pli: Saṁyutta Nikāya 44.4 1. Abyākatavagga

pli: Saṁyutta Nikāya 44.4


pli: 1. Abyākatavagga


pli: Dutiyasāriputtakoṭṭhikasutta


pli: Ekaṁ samayaṁ āyasmā ca sāriputto, āyasmā ca mahākoṭṭhiko bārāṇasiyaṁ viharanti isipatane migadāye …pe…


pli: (sāyeva pucchā.)


pli: “Ko nu kho, āvuso, hetu, ko paccayo, yenetaṁ abyākataṁ bhagavatā”ti?


pli: “Rūpaṁ kho, āvuso, ajānato apassato yathābhūtaṁ, rūpasamudayaṁ ajānato apassato yathābhūtaṁ, rūpanirodhaṁ ajānato apassato yathābhūtaṁ, rūpanirodhagāminiṁ paṭipadaṁ ajānato apassato yathābhūtaṁ, ‘hoti tathāgato paraṁ maraṇā’tipissa hoti;


pli: ‘na hoti tathāgato paraṁ maraṇā’tipissa hoti;


pli: ‘hoti ca na ca hoti tathāgato paraṁ maraṇā’tipissa hoti;


pli: ‘neva hoti na na hoti tathāgato paraṁ maraṇā’tipissa hoti.


pli: Vedanaṁ …pe…


pli: saññaṁ …pe…


pli: saṅkhāre …pe…


pli: viññāṇaṁ ajānato apassato yathābhūtaṁ, viññāṇasamudayaṁ ajānato apassato yathābhūtaṁ, viññāṇanirodhaṁ ajānato apassato yathābhūtaṁ, viññāṇanirodhagāminiṁ paṭipadaṁ ajānato apassato yathābhūtaṁ, ‘hoti tathāgato paraṁ maraṇā’tipissa hoti;


pli: ‘neva hoti na na hoti tathāgato paraṁ maraṇā’”tipissa hoti.


pli: Rūpañca kho, āvuso, jānato passato yathābhūtaṁ, rūpasamudayaṁ jānato passato yathābhūtaṁ, rūpanirodhaṁ jānato passato yathābhūtaṁ, rūpanirodhagāminiṁ paṭipadaṁ jānato passato yathābhūtaṁ, ‘hoti tathāgato paraṁ maraṇā’tipissa na hoti …pe…


pli: ‘neva hoti na na hoti tathāgato paraṁ maraṇā’tipissa na hoti.


pli: viññāṇaṁ jānato passato yathābhūtaṁ, viññāṇasamudayaṁ jānato passato yathābhūtaṁ, viññāṇanirodhaṁ jānato passato yathābhūtaṁ, viññāṇanirodhagāminiṁ paṭipadaṁ jānato passato yathābhūtaṁ, ‘hoti tathāgato paraṁ maraṇā’tipissa na hoti;


pli: ‘na hoti tathāgato paraṁ maraṇā’tipissa na hoti;


pli: ‘hoti ca na ca hoti tathāgato paraṁ maraṇā’tipissa na hoti;


pli: Ayaṁ kho, āvuso, hetu ayaṁ paccayo, yenetaṁ abyākataṁ bhagavatā”ti.


pli: Catutthaṁ.


title_pli: Saṁyutta Nikāya 44.5 1. Abyākatavagga

pli: Saṁyutta Nikāya 44.5


pli: 1. Abyākatavagga


pli: Tatiyasāriputtakoṭṭhikasutta


pli: Ekaṁ samayaṁ āyasmā ca sāriputto, āyasmā ca mahākoṭṭhiko bārāṇasiyaṁ viharanti isipatane migadāye …pe…


pli: (sāyeva pucchā.)


pli: “Ko nu kho, āvuso, hetu ko paccayo, yenetaṁ abyākataṁ bhagavatā”ti?


pli: “Rūpe kho, āvuso, avigatarāgassa avigatacchandassa avigatapemassa avigatapipāsassa avigatapariḷāhassa avigatataṇhassa ‘hoti tathāgato paraṁ maraṇā’tipissa hoti …pe…


pli: ‘neva hoti na na hoti tathāgato paraṁ maraṇā’tipissa hoti.


pli: Vedanāya …pe…


pli: saññāya …pe…


pli: saṅkhāresu …pe…


pli: viññāṇe avigatarāgassa avigatacchandassa avigatapemassa avigatapipāsassa avigatapariḷāhassa avigatataṇhassa ‘hoti tathāgato paraṁ maraṇā’tipissa hoti …pe…


pli: Rūpe ca kho, āvuso, vigatarāgassa …pe…


pli: vedanāya …pe…


pli: viññāṇe vigatarāgassa vigatacchandassa vigatapemassa vigatapipāsassa vigatapariḷāhassa vigatataṇhassa ‘hoti tathāgato paraṁ maraṇā’tipissa na hoti …pe…


pli: ‘neva hoti na na hoti tathāgato paraṁ maraṇā’tipissa na hoti.


pli: Ayaṁ kho, āvuso, hetu, ayaṁ paccayo, yenetaṁ abyākataṁ bhagavatā”ti.


pli: Pañcamaṁ.


title_pli: Saṁyutta Nikāya 44.6 1. Abyākatavagga

pli: Saṁyutta Nikāya 44.6


pli: 1. Abyākatavagga


pli: Catutthasāriputtakoṭṭhikasutta


pli: Ekaṁ samayaṁ āyasmā ca sāriputto, āyasmā ca mahākoṭṭhiko bārāṇasiyaṁ viharanti isipatane migadāye.


pli: Atha kho āyasmā sāriputto sāyanhasamayaṁ paṭisallānā vuṭṭhito yenāyasmā mahākoṭṭhiko tenupasaṅkami; upasaṅkamitvā āyasmatā mahākoṭṭhikena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho āyasmā sāriputto āyasmantaṁ mahākoṭṭhikaṁ etadavoca:


pli: “‘kiṁ nu kho, āvuso koṭṭhika, hoti tathāgato paraṁ maraṇā’ti …pe…


pli: ‘kiṁ panāvuso, neva hoti na na hoti tathāgato paraṁ maraṇā’ti iti puṭṭho samāno:


pli: ‘etampi kho, āvuso, abyākataṁ bhagavatā—


pli: neva hoti na na hoti tathāgato paraṁ maraṇā’ti vadesi.


pli: Ko nu kho, āvuso, hetu, ko paccayo, yenetaṁ abyākataṁ bhagavatā”ti?


pli: “Rūpārāmassa kho, āvuso, rūparatassa rūpasammuditassa rūpanirodhaṁ ajānato apassato yathābhūtaṁ, ‘hoti tathāgato paraṁ maraṇā’tipissa hoti;


pli: ‘na hoti tathāgato paraṁ maraṇā’tipissa hoti;


pli: ‘hoti ca na ca hoti tathāgato paraṁ maraṇā’tipissa hoti;


pli: ‘neva hoti na na hoti tathāgato paraṁ maraṇā’tipissa hoti.


pli: Vedanārāmassa kho, āvuso, vedanāratassa vedanāsammuditassa, vedanānirodhaṁ ajānato apassato yathābhūtaṁ, ‘hoti tathāgato paraṁ maraṇā’tipissa hoti …pe…


pli: saññārāmassa kho, āvuso …pe…


pli: saṅkhārārāmassa kho āvuso …pe…


pli: viññāṇārāmassa kho, āvuso, viññāṇaratassa viññāṇasammuditassa viññāṇanirodhaṁ ajānato apassato yathābhūtaṁ, ‘hoti tathāgato paraṁ maraṇā’tipissa hoti …pe…


pli: Na rūpārāmassa kho, āvuso, na rūparatassa na rūpasammuditassa, rūpanirodhaṁ jānato passato yathābhūtaṁ, ‘hoti tathāgato paraṁ maraṇā’tipissa na hoti …pe…


pli: ‘neva hoti na na hoti tathāgato paraṁ maraṇā’tipissa na hoti.


pli: Na vedanārāmassa kho, āvuso …pe…


pli: na saññārāmassa kho, āvuso …pe…


pli: na saṅkhārārāmassa kho, āvuso …pe…


pli: na viññāṇārāmassa kho, āvuso, na viññāṇaratassa na viññāṇasammuditassa, viññāṇanirodhaṁ jānato passato yathābhūtaṁ, ‘hoti tathāgato paraṁ maraṇā’tipissa na hoti …pe…


pli: Ayaṁ kho, āvuso, hetu, ayaṁ paccayo, yenetaṁ abyākataṁ bhagavatā”ti.


pli: “Siyā panāvuso, aññopi pariyāyo, yenetaṁ abyākataṁ bhagavatā”ti?


pli: “Siyā, āvuso.


pli: Bhavārāmassa kho, āvuso, bhavaratassa bhavasammuditassa, bhavanirodhaṁ ajānato apassato yathābhūtaṁ, ‘hoti tathāgato paraṁ maraṇā’tipissa hoti …pe…


pli: Na bhavārāmassa kho, āvuso, na bhavaratassa na bhavasammuditassa, bhavanirodhaṁ jānato passato yathābhūtaṁ, ‘hoti tathāgato paraṁ maraṇā’tipissa na hoti …pe…


pli: Ayampi kho, āvuso, pariyāyo, yenetaṁ abyākataṁ bhagavatā”ti.


pli: Upādānārāmassa kho, āvuso, upādānaratassa upādānasammuditassa, upādānanirodhaṁ ajānato apassato yathābhūtaṁ, ‘hoti tathāgato paraṁ maraṇā’tipissa hoti …pe…


pli: ‘neva hoti na na hoti tathāgato paraṁ maraṇā’tipissa hoti.


pli: Na upādānārāmassa kho, āvuso, na upādānaratassa na upādānasammuditassa, upādānanirodhaṁ jānato passato yathābhūtaṁ, ‘hoti tathāgato paraṁ maraṇā’tipissa na hoti …pe…


pli: ‘neva, hoti na na hoti tathāgato paraṁ maraṇā’tipissa na hoti.


pli: Taṇhārāmassa kho, āvuso, taṇhāratassa taṇhāsammuditassa, taṇhānirodhaṁ ajānato apassato yathābhūtaṁ, ‘hoti tathāgato paraṁ maraṇā’tipissa hoti …pe…


pli: Na taṇhārāmassa kho, āvuso, na taṇhāratassa na taṇhāsammuditassa, taṇhānirodhaṁ jānato passato yathābhūtaṁ, ‘hoti tathāgato paraṁ maraṇā’tipissa na hoti …pe…


pli: ‘neva hoti na na hoti tathāgato paraṁ maraṇā’tipissa na hoti.


pli: “Ettha dāni, āvuso sāriputta, ito uttari kiṁ icchasi?


pli: Taṇhāsaṅkhayavimuttassa, āvuso sāriputta, bhikkhuno vaṭṭaṁ natthi paññāpanāyā”ti.


pli: Chaṭṭhaṁ.


title_pli: Saṁyutta Nikāya 44.7 1. Abyākatavagga

pli: Saṁyutta Nikāya 44.7


pli: 1. Abyākatavagga


pli: Moggallānasutta


pli: Atha kho vacchagotto paribbājako yenāyasmā mahāmoggallāno tenupasaṅkami; upasaṅkamitvā āyasmatā mahāmoggallānena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho vacchagotto paribbājako āyasmantaṁ mahāmoggallānaṁ etadavoca:


pli: “Kiṁ nu kho, bho moggallāna, sassato loko”ti?


pli: “Abyākataṁ kho etaṁ, vaccha, bhagavatā:


pli: ‘sassato loko’”ti.


pli: “Kiṁ pana, bho moggallāna, asassato loko”ti?


pli: “Etampi kho, vaccha, abyākataṁ bhagavatā:


pli: ‘asassato loko’”ti.


pli: “Kiṁ nu kho, bho moggallāna, antavā loko”ti?


pli: ‘antavā loko’”ti.


pli: “Kiṁ pana, bho moggallāna, anantavā loko”ti?


pli: ‘anantavā loko’”ti.


pli: “Kiṁ nu kho, bho moggallāna, taṁ jīvaṁ taṁ sarīran”ti?


pli: ‘taṁ jīvaṁ taṁ sarīran’”ti.


pli: “Kiṁ pana, bho moggallāna, aññaṁ jīvaṁ aññaṁ sarīran”ti?


pli: ‘aññaṁ jīvaṁ aññaṁ sarīran’”ti.


pli: “Kiṁ nu kho, bho moggallāna, hoti tathāgato paraṁ maraṇā”ti?


pli: ‘hoti tathāgato paraṁ maraṇā’”ti.


pli: “Kiṁ pana, bho moggallāna, na hoti tathāgato paraṁ maraṇā”ti?


pli: ‘na hoti tathāgato paraṁ maraṇā’”ti.


pli: “Kiṁ nu kho, bho moggallāna, hoti ca na ca hoti tathāgato paraṁ maraṇā”ti?


pli: “Abyākataṁ kho etaṁ, vaccha, bhagavatā:


pli: ‘hoti ca na ca hoti tathāgato paraṁ maraṇā’”ti.


pli: “Kiṁ pana, bho moggallāna, neva hoti na na hoti tathāgato paraṁ maraṇā”ti?


pli: “Etampi kho, vaccha, abyākataṁ bhagavatā:


pli: ‘neva hoti na na hoti tathāgato paraṁ maraṇā’”ti.


pli: “Ko nu kho, bho moggallāna, hetu ko paccayo, yena aññatitthiyānaṁ paribbājakānaṁ evaṁ puṭṭhānaṁ evaṁ veyyākaraṇaṁ hoti—


pli: sassato lokoti vā, asassato lokoti vā, antavā lokoti vā, anantavā lokoti vā, taṁ jīvaṁ taṁ sarīranti vā, aññaṁ jīvaṁ aññaṁ sarīranti vā, hoti tathāgato paraṁ maraṇāti vā, na hoti tathāgato paraṁ maraṇāti vā, hoti ca na ca hoti tathāgato paraṁ maraṇāti vā, neva hoti na na hoti tathāgato paraṁ maraṇāti vā?


pli: Ko pana, bho moggallāna, hetu ko paccayo, yena samaṇassa gotamassa evaṁ puṭṭhassa na evaṁ veyyākaraṇaṁ hoti—


pli: sassato lokotipi, asassato lokotipi, antavā lokotipi, anantavā lokotipi, taṁ jīvaṁ taṁ sarīrantipi, aññaṁ jīvaṁ aññaṁ sarīrantipi, hoti tathāgato paraṁ maraṇātipi, na hoti tathāgato paraṁ maraṇātipi, hoti ca na ca hoti tathāgato paraṁ maraṇātipi, neva hoti na na hoti tathāgato paraṁ maraṇātipī”ti?


pli: “Aññatitthiyā kho, vaccha, paribbājakā cakkhuṁ ‘etaṁ mama, esohamasmi, eso me attā’ti samanupassanti …pe…


pli: jivhaṁ ‘etaṁ mama, esohamasmi, eso me attā’ti samanupassanti …pe…


pli: manaṁ ‘etaṁ mama, esohamasmi, eso me attā’ti samanupassanti.


pli: Tasmā aññatitthiyānaṁ paribbājakānaṁ evaṁ puṭṭhānaṁ evaṁ veyyākaraṇaṁ hoti—


pli: sassato lokoti vā …pe…


pli: neva hoti na na hoti tathāgato paraṁ maraṇāti vā.


pli: Tathāgato ca kho, vaccha, arahaṁ sammāsambuddho cakkhuṁ ‘netaṁ mama, nesohamasmi, na meso attā’ti samanupassati …pe…


pli: jivhaṁ ‘netaṁ mama, nesohamasmi, na meso attā’ti samanupassati …pe…


pli: manaṁ ‘netaṁ mama, nesohamasmi, na meso attā’ti samanupassati.


pli: Tasmā tathāgatassa evaṁ puṭṭhassa na evaṁ veyyākaraṇaṁ hoti—


pli: sassato lokotipi …pe…


pli: neva hoti na na hoti tathāgato paraṁ maraṇātipī”ti.


pli: Atha kho vacchagotto paribbājako uṭṭhāyāsanā yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho vacchagotto paribbājako bhagavantaṁ etadavoca:


pli: “kiṁ nu kho, bho gotama, sassato loko”ti?


pli: “Abyākataṁ kho etaṁ, vaccha, mayā: ‘sassato loko’ti …pe….


pli: “Kiṁ pana, bho gotama, neva hoti na na hoti tathāgato paraṁ maraṇā”ti?


pli: “Etampi kho, vaccha, abyākataṁ mayā:


pli: ‘neva hoti na na hoti tathāgato paraṁ maraṇā’”ti.


pli: “Ko nu kho, bho gotama, hetu ko paccayo, yena aññatitthiyānaṁ paribbājakānaṁ evaṁ puṭṭhānaṁ evaṁ veyyākaraṇaṁ hoti:


pli: ‘sassato loko’ti vā …pe…


pli: ‘neva hoti na na hoti tathāgato paraṁ maraṇā’ti vā?


pli: Ko pana, bho gotama, hetu ko paccayo, yena bhoto gotamassa evaṁ puṭṭhassa na evaṁ veyyākaraṇaṁ hoti:


pli: ‘sassato loko’tipi …pe…


pli: ‘neva hoti na na hoti tathāgato paraṁ maraṇā’tipī”ti?


pli: “Aññatitthiyā kho, vaccha, paribbājakā cakkhuṁ ‘etaṁ mama, esohamasmi, eso me attā’ti samanupassanti …pe…


pli: jivhaṁ ‘etaṁ mama, esohamasmi, eso me attā’ti samanupassanti …pe…


pli: manaṁ ‘etaṁ mama, esohamasmi, eso me attā’ti samanupassanti.


pli: Tasmā aññatitthiyānaṁ paribbājakānaṁ evaṁ puṭṭhānaṁ evaṁ veyyākaraṇaṁ hoti:


pli: ‘neva hoti na na hoti tathāgato paraṁ maraṇā’ti vā.


pli: Tathāgato ca kho, vaccha, arahaṁ sammāsambuddho cakkhuṁ ‘netaṁ mama, nesohamasmi, na meso attā’ti samanupassati …pe…


pli: jivhaṁ ‘netaṁ mama, nesohamasmi, na meso attā’ti samanupassati …pe…


pli: manaṁ ‘netaṁ mama, nesohamasmi, na meso attā’ti samanupassati.


pli: Tasmā tathāgatassa evaṁ puṭṭhassa na evaṁ veyyākaraṇaṁ hoti:


pli: ‘sassato loko’tipi, ‘asassato loko’tipi, ‘antavā loko’tipi, ‘anantavā loko’tipi, ‘taṁ jīvaṁ taṁ sarīran’tipi, ‘aññaṁ jīvaṁ aññaṁ sarīran’tipi, ‘hoti tathāgato paraṁ maraṇā’tipi, ‘na hoti tathāgato paraṁ maraṇā’tipi, ‘hoti ca na ca hoti tathāgato paraṁ maraṇā’tipi, ‘neva hoti na na hoti tathāgato paraṁ maraṇā’tipī”ti.


pli: “Acchariyaṁ, bho gotama, abbhutaṁ, bho gotama.


pli: Yatra hi nāma satthu ca sāvakassa ca atthena attho byañjanena byañjanaṁ saṁsandissati samessati na virodhayissati, yadidaṁ aggapadasmiṁ.


pli: Idānāhaṁ, bho gotama, samaṇaṁ mahāmoggallānaṁ upasaṅkamitvā etamatthaṁ apucchiṁ.


pli: Samaṇopi me moggallāno etehi padehi etehi byañjanehi tamatthaṁ byākāsi, seyyathāpi bhavaṁ gotamo.


pli: Acchariyaṁ, bho gotama, abbhutaṁ, bho gotama.


pli: Yatra hi nāma satthu ca sāvakassa ca atthena attho byañjanena byañjanaṁ saṁsandissati samessati na virodhayissati, yadidaṁ aggapadasmin”ti.


pli: Sattamaṁ.


title_pli: Saṁyutta Nikāya 44.8 1. Abyākatavagga

pli: Saṁyutta Nikāya 44.8


pli: 1. Abyākatavagga


pli: Vacchagottasutta


pli: Atha kho vacchagotto paribbājako yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho vacchagotto paribbājako bhagavantaṁ etadavoca:


pli: “kiṁ nu kho, bho gotama, sassato loko”ti?


pli: “Abyākataṁ kho etaṁ, vaccha, mayā: ‘sassato loko’ti …pe….


pli: “Kiṁ pana, bho gotama, ‘neva hoti na na hoti tathāgato paraṁ maraṇā’”ti?


pli: “Etampi kho, vaccha, abyākataṁ mayā:


pli: ‘neva hoti na na hoti tathāgato paraṁ maraṇā’”ti.


pli: “Ko nu kho, bho gotama, hetu, ko paccayo, yena aññatitthiyānaṁ paribbājakānaṁ evaṁ puṭṭhānaṁ evaṁ veyyākaraṇaṁ hoti:


pli: ‘sassato loko’ti vā …pe…


pli: ‘neva hoti na na hoti tathāgato paraṁ maraṇā’ti vā?


pli: Ko pana, bho gotama, hetu, ko paccayo, yena bhoto gotamassa evaṁ puṭṭhassa na evaṁ veyyākaraṇaṁ hoti:


pli: ‘sassato loko’tipi …pe…


pli: ‘neva hoti na na hoti tathāgato paraṁ maraṇā’tipī”ti?


pli: “Aññatitthiyā kho, vaccha, paribbājakā rūpaṁ attato samanupassanti, rūpavantaṁ vā attānaṁ, attani vā rūpaṁ, rūpasmiṁ vā attānaṁ.


pli: Vedanaṁ attato samanupassanti …pe…


pli: saññaṁ …pe…


pli: saṅkhāre …pe…


pli: viññāṇaṁ attato samanupassanti, viññāṇavantaṁ vā attānaṁ, attani vā viññāṇaṁ, viññāṇasmiṁ vā attānaṁ.


pli: Tasmā aññatitthiyānaṁ paribbājakānaṁ evaṁ puṭṭhānaṁ evaṁ veyyākaraṇaṁ hoti:


pli: ‘neva hoti na na hoti tathāgato paraṁ maraṇā’ti vā.


pli: Tathāgato ca kho, vaccha, arahaṁ sammāsambuddho na rūpaṁ attato samanupassati, na rūpavantaṁ vā attānaṁ, na attani vā rūpaṁ, na rūpasmiṁ vā attānaṁ.


pli: Na vedanaṁ attato samanupassati …pe…


pli: na saññaṁ …pe…


pli: na saṅkhāre …pe…


pli: na viññāṇaṁ attato samanupassati, na viññāṇavantaṁ vā attānaṁ, na attani vā viññāṇaṁ, na viññāṇasmiṁ vā attānaṁ.


pli: Tasmā tathāgatassa evaṁ puṭṭhassa na evaṁ veyyākaraṇaṁ hoti:


pli: ‘neva hoti na na hoti tathāgato paraṁ maraṇā’tipī”ti.


pli: Atha kho vacchagotto paribbājako uṭṭhāyāsanā yenāyasmā mahāmoggallāno tenupasaṅkami; upasaṅkamitvā āyasmatā mahāmoggallānena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho vacchagotto paribbājako āyasmantaṁ mahāmoggallānaṁ etadavoca:


pli: “kiṁ nu kho, bho moggallāna, sassato loko”ti?


pli: “Abyākataṁ kho etaṁ, vaccha, bhagavatā: ‘sassato loko’ti …pe….


pli: “Kiṁ pana, bho moggallāna, ‘neva hoti na na hoti tathāgato paraṁ maraṇā’”ti?


pli: “Etampi kho, vaccha, abyākataṁ bhagavatā:


pli: ‘neva hoti na na hoti tathāgato paraṁ maraṇā’”ti.


pli: “Ko nu kho, bho moggallāna, hetu, ko paccayo, yena aññatitthiyānaṁ paribbājakānaṁ evaṁ puṭṭhānaṁ evaṁ veyyākaraṇaṁ hoti:


pli: ‘sassato loko’ti vā …pe…


pli: ‘neva hoti na na hoti tathāgato paraṁ maraṇā’ti vā?


pli: Ko pana, bho moggallāna, hetu, ko paccayo yena samaṇassa gotamassa evaṁ puṭṭhassa na evaṁ veyyākaraṇaṁ hoti:


pli: ‘sassato loko’tipi …pe…


pli: ‘neva hoti na na hoti tathāgato paraṁ maraṇā’tipī”ti?


pli: “Aññatitthiyā kho, vaccha, paribbājakā rūpaṁ attato samanupassanti, rūpavantaṁ vā attānaṁ, attani vā rūpaṁ, rūpasmiṁ vā attānaṁ.


pli: Vedanaṁ attato samanupassanti …pe…


pli: saññaṁ …pe…


pli: saṅkhāre …pe…


pli: viññāṇaṁ attato samanupassanti, viññāṇavantaṁ vā attānaṁ, attani vā viññāṇaṁ, viññāṇasmiṁ vā attānaṁ.


pli: Tasmā aññatitthiyānaṁ paribbājakānaṁ evaṁ puṭṭhānaṁ evaṁ veyyākaraṇaṁ hoti:


pli: ‘neva hoti na na hoti tathāgato paraṁ maraṇā’ti vā.


pli: Tathāgato ca kho, vaccha, arahaṁ sammāsambuddho na rūpaṁ attato samanupassati, na rūpavantaṁ vā attānaṁ, na attani vā rūpaṁ, na rūpasmiṁ vā attānaṁ.


pli: Na vedanaṁ attato samanupassati …pe…


pli: na saññaṁ …pe…


pli: na saṅkhāre …pe…


pli: na viññāṇaṁ attato samanupassati, na viññāṇavantaṁ vā attānaṁ, na attani vā viññāṇaṁ, na viññāṇasmiṁ vā attānaṁ.


pli: Tasmā tathāgatassa evaṁ puṭṭhassa na evaṁ veyyākaraṇaṁ hoti:


pli: ‘sassato loko’tipi, ‘asassato loko’tipi, ‘antavā loko’tipi, ‘anantavā loko’tipi, ‘taṁ jīvaṁ taṁ sarīran’tipi, ‘aññaṁ jīvaṁ aññaṁ sarīran’tipi, ‘hoti tathāgato paraṁ maraṇā’tipi, ‘na hoti tathāgato paraṁ maraṇā’tipi, ‘hoti ca na ca hoti tathāgato paraṁ maraṇā’tipi, ‘neva hoti na na hoti tathāgato paraṁ maraṇā’tipī”ti.


pli: “Acchariyaṁ, bho moggallāna, abbhutaṁ, bho moggallāna.


pli: Yatra hi nāma satthu ca sāvakassa ca atthena attho byañjanena byañjanaṁ saṁsandissati, samessati, na virodhayissati, yadidaṁ aggapadasmiṁ.


pli: Idānāhaṁ, bho moggallāna, samaṇaṁ gotamaṁ upasaṅkamitvā etamatthaṁ apucchiṁ.


pli: Samaṇopi me gotamo etehi padehi etehi byañjanehi etamatthaṁ byākāsi, seyyathāpi bhavaṁ moggallāno.


pli: Acchariyaṁ, bho moggallāna, abbhutaṁ, bho moggallāna.


pli: Yatra hi nāma satthu ca sāvakassa ca atthena attho byañjanena byañjanaṁ saṁsandissati samessati na virodhayissati, yadidaṁ aggapadasmin”ti.


pli: Aṭṭhamaṁ.


title_pli: Saṁyutta Nikāya 44.9 1. Abyākatavagga

pli: Saṁyutta Nikāya 44.9


pli: 1. Abyākatavagga


pli: Kutūhalasālāsutta


pli: Atha kho vacchagotto paribbājako yena bhagavā tenupasaṅkami; upasaṅkamitvā bhagavatā saddhiṁ sammodi.